text:
E ta convenci di por colabora mas riba tereno di husticia y siguridad
ORANJESTAD, Aruba: Robert Candelaria ta bini di un mama Arubiano, wela Arubiano, casa Arubiano, yiunan Arubiano y su prome trabou despues di su estudio tabata na Aruba. Esey ta haci cu el a opta pa duna bek na e pais cu tanto a ofrece oportunidadnan den su bida.
“Awe mi ta para aki boso dilanti cu un sentido di profundo humildes pa informa boso cu mi a wordo acerca door di nos Ministro Presidente y Lider di partido AVP, Mike Eman, pa join e team di AVP y sirbi e pais tan stima aki”, asina el a inicia su discurso diahuebs mainta dilanti un cantidad di ex-Polis, famia, Ministernan, Parlamentarionan, candidatonan y invitadonan den cas di Partido AVP na Playa.
“Mi a bira Polis pasobra di ora mi tin tino y ma siña papia mi a bisa cu mi kier bira Polis. Ora mi a cuminsa mi carera policial despues di mi estudio na NPA na Apeldoorn, ta na Aruba mi a cuminsa. Aki mi a traha cu hopi di e Polisnan cu ya a baha cu pensioen of ya no ta hunto cu nos mas. Di nan mi a siña kico ta nifica pa sirbi bo pais. Diploma ta un cos, pero siña di experencia di esunnan mas grandi cu bo ta priceless”, asina Robert Candelaria a duna di conoce. Despues el a traha tambe den sector priva, tanto na Aruba como na Corsou.
Den su carera el a siña con Gobierno ta funciona, pero tambe con empresanan priva ta funciona. E ta compronde e idioma di Gobierno, pero tambe e idioma pafo di Gobierno hopi bon.
“Awor cu tur loke mi a siña y tur e experencia cu mi a haya, e ta facil pa keda sinta na canto y duna comentario riba esunnan riba veld. Ami mester a pensa hopi pa tuma e paso pa mi tambe subi veld. E no ta un decision facil, pero mi a tume, pasobra mi ta kere cu ta riba veld so ta gana wega. Mi kier duna bek na e pais cu a duna asina tanto na ami. Mi kier sigui sirbi e pais cu a dunami mi mama, mi casa, mi yiunan, pero tambe mi famia grandi Paskel y Heronimo, mi amigonan y coleganan y tur mi rumannan den Cristo. E partido AVP a haci hopi y logra hopi den e ultimo añanan y mi kier duna mi parti pa sigui hiba e pais aki dilanti cu mi experencia”, di acuerdo cu Robert Candelaria.
E ta reconoce cu Aruba tin retonan grandi riba tereno di siguridad. Parti di nos pueblo ta sinti su mes insigur. Criminalidad ta parce di ta aumentando y esey ta algo cu mester combati. Criminalidad tin hopi aspecto. E ta cuminsa cu e mucha cu ta comete vandalismo, e grupo cu ta tira atraco y otro actonan criminal violento, esunnan cu ta horta auto, te na crimen internacional cu ta crusa nos frontera cu ta haci negoshi ilegal den arma, droga y awor hasta cu hende. A pesar cu e reto ta grandi, e ta sinti su mes sigur pa lucha contra esaki cu e tremendo Cuerpo Policial cu nos tin y otro servicionan den e cadena hudicial manera Ministerio Publico, KIA, IASA, etc, El a traha den e cadena hudicial aki den Cuerpo Policial y pesey e por papia. “Ami por bisa cu Aruba tin e miho Cuerpo Policial den nos region y mi por bisa esey, pasobra ami si por compara”, asina Robert Candelaria a bisa cu un bos firme.
Tin reto nos dilanti, pa laga ciudadanonan sinti su mes mas sigur. Nos mester ta realistico cu no na Aruba so, pero rond mundo criminalidad ta aumentando. Hende ta care menos pa otro y mas pa nan mes. Hende ta busca nan bienestar a costo di bienestar di otro. Norma y balor tur caminda ta birando menos importante.
“Mi conviccion ta cu pa cos drecha esaki, nos mester traha hunto. Husticia tin cu sigui bini cu formanan nobo y moderno con pa preveni y combati criminalidad. Cambio di nos leynan pa duna nos autoridadnan mas poder no mester keda na palabra so, pero mester pusha pa leynan pasa pa Polis por ta Polis completamente atrobe. Pero no ta e cadena hudicial so ta haci Aruba safe atrobe. Mayornan tambe mester haya yudansa pa nan siña con pa educa nan yiunan cu un dosis fuerte di mas norma y balor. No duna nan cos so, pero duna nan amor y disciplina cu ta mas importante cu material. Scolnan y fundacionnan tin un parti pa asisti mayornan den formacion di e siguiente generacion. Y laga nos no lubida Iglesianan cu mester instrui e pueblo den e palabra di Dios”, tabata palabranan bon scogi di Robert Candelaria.
Esunnan cu a cay den man di husticia mester wordo siña con pa ta un bon ciudadano atrobe. Caminda mester di castigo di ley ta haci esey pero caminda mester di rehabilitacion mester haci esey tambe. E man duro di husticia mester traha hunto cu e man di compasion pa nos tin un bon comunidad. Asina so nos por cambia Aruba y sigui bira miho, ora tur asumi nan responsabilidad y contribui na un miho Aruba. Mas Polis riba caya so y cera hende mas largo no ta e unico solucion.
“Ami lo duna tur cu mi por pa sigui ekipa nos instancianan hudicial cu loke ta haci falta ainda pa nan por sigui sirbi Aruba de lo mejor. Mi lo duna tur cu mi por pa haya tur persona y instancia traha hunto pa nos Pais ta mas sigur cu nunca”, di acuerdo cu Candelaria.
El a gradici y reconoce Minister Dowers y su ekipo cu a sirbi den un forma incansabel e ultimo añanan. El a sa di traha duro pa laga nos yega te caminda nos ta, cu ta un di e islanan mas safe den nos region. Nos tin un tremendo Korpschef cu a traha cu alma y cuerpo pa sirbi nos. “Mi no ta papia di loke nan a conta mi, pero ami sa pasobra mi conoce y mi tabatin e honor di a traha banda di dje. Ora nos pueblo ta sosega anochi trankil, e y su team ta cana cu gran preocupacion pa nos siguridad. Laga nos sigui traha riba loke ya a wordo haci pa asina nos sigui sobresali den nos siguridad”.
El a yama tur persona danki pa e sosten cu ya e ta ricibiendo. E ta sinti su mes hopi honra cu esaki. “Y na tur cu kier un Aruba mas safe, mas dushi, cu mas moral, mas decente, mas fructifero, un Aruba manera esun cu bo a crece aden, mi ta invita bo pa duna mi bo sosten y hunto nos lo logra esaki cu poder di Dios”, asina Robert Candelaria a termina bisando.


c: text/html

text:
Diaranson 24 di februari 2021, den e auditorio di Aruba Adventist Academy yena cu mamanan hoben y famia, miembronan di Parlamento di Aruba, miembronan di Hunta Directiva di ADRA Aruba y demas invitadonan special; Fundacion ADRA Aruba a duna clausura na e di dos grupo di e proyecto pa mayornan hoben bou di e titulo ‘From Teenage Parents to Life coaches’.
Sra. Yvonne Geerman- Bermudez, director di Centro pa hoben y famia ta splica riba e di dos edicion di e proyecto aki a inicia den e luna di oktober di aña 2020 y e tawata un trayecto cu a dura 5 luna.
E grupo meta tawata e mayornan hoben entre e edad di 17 te cu 22 aña. Durante e trayecto e mayornan hoben a ricibi hermentnan cu lo yuda nan regresa den nan bida estudiantil, den e mundo laboral of habri nan propio negoshi.
Di e grupo aki, 9 mama hoben a sigui e curso sea den manicure, pedicure, obra di man, cushina, trabou du area, pero tambe e desaroyo personal manera self-esteem, responsabilidad, relacion di mayor y yiu. Otro partinan esecencial.
“Nos ta sumammente contento y satisfecho con el a cana. E yiunan di e mama a keda den opvang pa 5 luna pa 4 ora pa asina e mama por a dedica e dos dia pa siman den nan training. Ora nan a haya certificado nan a keda orguyoso den nan mes cu confiansa pa sigui den nan bida.”
Durante e duracion di e proyecto, e mamanan hoben tawata ricibi les dos biaha pa siman for di 8’or di mainta te cu 12’or. E lesnan practico cu nan a ricibi tawata cushinamento, cocemento, obra di man, beyesa, manicure y pedicure.
E lesnan teoretico tawata consisti di etiquette y protocol, relacion entre mama y yui, administracion basico, salud en general incluyendo salud mental, emocional y spiritual.
Durante cada les cada cursante a ricibi conocemento cu lo yuda nan den nan propio desaroyo, habilidadnan cu nan lo por pone den practica y un actitud a wordo forma cu lo habilita nan pa tuma decision pa nan propio bienestar.
Durante e ceremonia di certificacion, e mayornan hoben a ricibi un detaye cu lo yuda nan sigui specialisa y desaroya den nan area di interes. En total 9 participante a ricibi nan certificado den e diferente areanan imparti.
E siguiente trajecto lo cuminsa na maart y tin luga ainda pa hende muhe hoben cu kier participa, enfoke pa e mamanan hoben. Nan ta spera cu pa futuro nan por dedica na hende homber. Por comunica cu Centro pa Hoben y Famia na 5281200.
Director ADRA Aruba Alcidra Jansen-Richardson y Fundacion ADRA Aruba a expresa di ta sigur cu cada un di e participantenan a ricibi e guia adecua cu lo yuda nan den estima propio, desaroyo emocional, comunicacion, responsabilidad y participacion social, liderazgo y emprendimento.
Actualmente, ADRA Aruba ta preparando pa inicia cu e di tres grupo di mayornan hoben ‘From Teenage Parents to Life Coaches’ den e luna di maart.
E di dos edicion di e Proyecto Mayornan Hoben ‘From Teenage Parents to Life Coaches’ a tuma lugar den colaboracion cu Sra. Yvonne Geerman di Centro pa Hoben y Famia, Sra. Monique Giel di Wit Gele Kruis y Sr. Willem Seferina di Desiree’s Banket.
Fundacion ADRA Aruba ta gradici cada un di e personan cu a haci posibel e Proyecto uno exitoso, un danki special na Cede Aruba y Kiwanis Club Palm Beach pa nan sosten financiero.
Sra. Jansen-Richardson ta bisa cu ADRA ta un organisacion internacional pa ofrece yudansa pa esnan menos privilegia den paisnan menos desaroya.
E ta bisa di e curso, hopi di esnan cu a caba kier sigui opleiding, kier sigui desaroya of busca un trabou. Tambe cu mayoria di nan lo cuminsa cu algo pa nan mes anto esey ta yuda tambe stimula economia di Aruba.

robotstxt: allowed

filter: keep


text:
For di 4 pa 6 siman pasa dr. Horacio Oduber Hospital a cuminsa traha e protocol pa ta prepara, pasobra no cu nan kier pa tin un pashent den hospital. Hospital a cuminsa hopi trempan pa prepara y siman pasa a cuminsa test pashent. Den mundo nan tin definicion di un caso sospechoso generalmente ta un pashent cu problema di pulmon y ta un cu a bishita paisnan cu tin corona p.e. China, Italia.
A dicidi di test mas hende cu no necesariamente a bishita e paisnan ey, asina Infectologo Bert Rodenburg, a bisa. Nan no kier perde niun pashent. Siman pasa a cuminsa test hende cu tin problema cu pulmon y ningun test a sali positivo. Hospital ta riba tur cos pa ta bon prepara. Den varios departamento di hospital tin nan protocol pa Eerste Hulp, Poli y afdeling. Nan tin paña di proteccion suficiente den stock. Tambe tur dia nan ta den contacto cu otro instancia di salud di Aruba pa tin e protocol bon conecta. Mayoria pashent ta bay presenta pafo di hospital. Dokter di cas y otro instancia di salud tin nan protocol. Ta purba di pone tur protocol hunto pa tur traha hunto y sa unda pashent mester bay si ta sospecho.
Tambe a pone un definicion ken ta pashent sospechoso di coronavirus. Tur dia ta update e protocol. Ta lesa, mira y update, pasobra e epidemia no ta fiho y ta cambia tur dia. Ta papia hunto pa preveni cu lo tin un epidemia grandi for di control. Pashent sospecha di tin e virus, ta pone nan den un cuarentena te ora cu tin e resultado. Si e ta negativo e ta sali for e cuarentena, pero si ta positivo e ta keda eynan. E prome simannan e lo dura un par di dia, pasobra e ta un test nobo, segun infectologo Rodenburg. Cu tur test nobo e mester ta valida. Lo traha e test aki na Aruba mes, pero e resultado sigur lo manda esaki Hulanda pa un di dos control.
POR DUNA TEST MAS LIHE
Despues di un tempo, sea 30 of 50 test, hospital ta sigur cu e test ta bon, por duna e resultado hopi mas lihe. Hospital tin un afspraak cu dokter di cas y DVG cu ora e pashent tin sintoma di tos y keintura, e mester yama dokter di cas. Preferiblemente e no bay na oficina di su dokter di cas. “E dokter di cas ta bay yama e pashent pa dicidi, si e mester wordo controla pa coronavirus of no”, el a sigui bisa. No ta tur pashent mester bay hospital, pasobra no tin e capacidad pa test tur hende. E dokternan di cas tambe por test e pashent. Ta importante cu no ta tur pashent mester bay dokter di cas, pero yama si tin sintoma. Ta bay cuminsa un “hot line” pa yama manera otro paisnan tin cu ta habri 24/7.
TEAM SPECIALISA
Henter e team di hospital di infectioloog, microbioloog, ta hendenan specialisa con pa atende cu e situacion aki, asina Ronnie van Tright, Director Interino di Hospital, a bisa. Den e team tambe tin hende cu tin experencia internacional, hendenan aki a yega di traha den otro paisnan y den otro tipo di “outbreak”. “Nos tin e situacion bon pa nos, esta cu nos tin un team cu tin hopi experencia. Tambe experencia internacional riba con pa atende cu un eventual virus asina aki”, e director interino a bisa.
E team no ta hopi grandi, pero si un team hopi capacita pa crea e protocolnan y e defensa propio pa esaki na Aruba. Tin un localidad caba na bista y hospital tin contacto di cerca cu Ministerio di Salud, Minister di Salud tambe ta coordina varios di e procesonan aki. Ta tene reunion cu e departamentonan manera DVZ y DVG, riba un base continuo. Manera ta bayendo pa asina skirbi e protocol.


text:
Diadomingo marduga alrededor di 12:15 am a sosode un accidente riba Sasakiweg. Ta entre rotonde di Sasaki cu Super Food. Un total di dos auto ta envolvi den e accidente aki. Ambos auto tabata bayendo direccion pabou.
Un ta marca Honda color preto y e otro ta un Toyota Yaris color berde. Un total di dos persona a resulta herida. Ambulance a transporta e chauffeur di e Honda pa hospital p’e ricibi atencion medico avansa. Daño material tabata basta. Mientras e Honda a keda cu dos wiel den laira, e Yaris tabata practicamente pega contra di un mata.


text:
Awe diaranzon mainta pa 11:14 central di polis ta wordo notifica door di polis maritimo cu mas o menos 3 pa 4 miya di Aruba nan ta bin topa un boto local cu personanan ilegal abordo. Ta trata aki di 5 persona illegal. E kapitan di e boto por ser persigui a base di e ley di mensen-smokkel y por bay sera. Nan a tresenan na Barcadera. E prome informa ta cu e boto lo tabata biniendo di Venezuela E personanan ilegal lo wordo pasa pa Guarda Nos Costa y pendiente nan deportacion .
Tremendo trabao di nos polisnan maritimo.
Boto local cu a trece 5 illegal den forma clandestino
Awe diaranzon mainta pa 11:14 central di polis ta wordo notifica door di polis maritimo cu mas o menos 3 pa 4 miya di Aruba nan ta bin topa un boto local cu personanan ilegal abordo. Ta trata aki di 5 persona illegal. E kapitan di e boto por ser persigui a base di e ley di mensen-smokkel y por bay sera. Nan a tresenan na Barcadera. E prome informa ta cu e boto lo tabata biniendo di Venezuela E personanan ilegal lo wordo pasa pa Guarda Nos Costa y pendiente nan deportacion .


text:
Delegacion a biaha pa Argentina
Weganan Olimpico Hubenil lo cuminsa dia 6 di oktober benidero
DELEGACION DI ARUBA A BIAHA PA E WEGANAN OLIMPICO HUBENIL BUENOS AIRES 2018
Diamars merdia e delegacion bou capa di Comite Olimpico Arubano, COA a sali pa Buenos Aires unda 6 di oktober benidero, e di tres edicion di e Summer Youth Olympic Games 2018 lo inicia na Argentina. Esaki lo bira e prome Weganan Olimpico Hubenil celebra den e continente America. Mas di 4 mil(4000) atleta for di 206 pais rond mundo lo celebra e evento deportivo mas grandi di nos universo. Entre e 206 paisnan aki mas cu claro nos tin nos propio delegacion di Aruba.
E delegacion di Aruba conoci tambe como Team Aruba ta consisti e biaha aki di e atletanan Anahi Schreuders den e deporte di landamento, Patrick Sydow den e deporte di tennis, Giannon Eights den e deporte di triathlon, e duo femenino Kayla Arends y Mali Rafini den e deporte di beach volleyball y e duo masculino Brian Howell y Raibiently Mercalina den e deporte di beach volleyball cu lo representa Aruba den e Weganan Olimpico Hubenil Buenos Aires 2018. Hunto cu e delegacion di atleta lo biaha entrenadornan Ismael Santiesteban(landamento), Claudio Martinez(tennis), Nicolaas Robert(triathlon), Elmer Robles de Medina(beach volleyball masculino) y Irald Phelipa(beach volleyball femenino), masahista Silvana Orman y Prensa di COA, Seever krozendijk y Noel Werleman. Na Argentina e delegacion lo encontra cu Sr. Kenneth Vrolijk cu ta e Hefe di Mision pa e Weganan Olimpico Hubenil Buenos Aires 2018. Di parti di e directiva di COA lo asisti na e Weganan, Sra. Wanda Broeksema y Sr. Roy Mezas cu ta e vice-presidente y presidente di COA. Tambe lo tey presente Sra. Nicole Hoevertsz den su calidad como miembro ehecutivo di Panam Sports y Comite Olimpico Internacional(IOC).
Na airport, famia, amigo y conocirnan a bin despedi di henter e delegacion. Presente tambe nos por a mira tesorero di COA, sr. Edwin Roos hunto cu director di direccion tecnico, sr. Edmundo Josiah. Nos atletanan hubenil lo biba un experencia unico mei mei di tur e 4000 atletanan di e 206 pais rond mundo participando na e Weganan Olimpico Hubenil Buenos Aires 2018.
COA y Aruba completo ta desea nos atletanan hubenil y Team Aruba tur clase di exito na Argentina.


text:
MEP: --- ORANJESTAD (AAN): Durante e periodo di gobernacion di Gabinete Mike Eman di 2010 pa 2017
All Stories
Secretaris General di MEP:
Secretaris General di MEP na Mike Eman: Hulanda mester sa cu...
ORANJESTAD (AAN): Dialuna atardi pa anochi a tuma lugar un reunion urgente di AVP cu su votadornan.
Parlamentario Shailiny Tromp-Lee (MEP):
ORANJESTAD (AAN): 24 di augustus na Cede di MEP, Fundacion Formacion Politico Nelson Orlando Oduber
Booshi Wever di UPP:
Lider di Fraccion di MAS, Marisol Lopez- Tromp:
ORANJESTAD (AAN): Despues di e debacle cu e rapport di Carmabi cu ta mustra cu awanan na costa Zuid di Aruba ta contamina, minister Arends, a bin cu otro maneho dudoso mas.
ORANJESTAD (AAN): Minister Ursell Arends a duna di conoce cu e no por kere cu ta tur simpatisante di AVP kier pa Aruba sigi biba di placa presta.


text:
Kralendijk- For di dia promé di yüni no tin obligashon di bai hasi kuarentena sentral na Buddy Dive Resort. Por hasi esaki na kas, si sirkunstansia na kas ta permití esaki.
Esaki ta un di e medidanan di suavisashon ku gezaghèber Edison Rijna a anunsiá ayera. Hopi hende tabata tin problema ku e obligashon di karentena sentral, dor ku esaki tabata trese basta gastu kun’e, ya ku e gastu di estadia mester a wòrdu pagá dor di e pasahero mes.
Obligashon
Ora yega for di un pais di riesgo hopi haltu, ta keda eksistí e obligashon di hasi un karentena na kas. Esaki tin un durashson di 10 dia. Sinembargo, despues di 5 dia por bai hasi un tèst di PCR. Si esaki sali negativo, por sali for di e karentena. Hende ku no ta deseá di hasi esaki, lo mester keda den karentena na kas pa 10 dia na tur.
E obligashon pa hasi kuarentena ta konta tambe pa pasahero ku ta biaha via di Aruba òf Kòrsou si yega for di un pais ku ta kalifiká komo di ‘riesgo haltu’.


text:
KRALENDIJK- Trahadónan preokupá di BonLab djaluna ku a pasa a dirigí un karta pa kolegio ehekutivo, pa ekspresá nan inkietut pa futuro di e instituto.
E inkietut ta bin despues di e notisia ku ZVK lo no ta dispuest pa sigui traha ku BonLab, ya ku e laboratorio lo no ta akreditá. Tambe tin rumornan ta kore ku kolegio ehekutiv lo ke sera e laboratorio, na favor di esun na Fundashon Mariadal.
E trahadónan ta malkontentu tambe ku un análisis krítiko ku un konsehero, Robert Wever a traha di e instituto for di aña 2018. Segun e empleadonan ta skibi, e análisis no ta duna un bon refleho di e oportudatnan ku tin pa BonLab.
Independiente
Aunke un tempo tabata tin un plan pa laga BonLab i e laboratorio di Fundashon Mariadal bai huntu den un laboratorio mas grandi, al fin no a sigui ku e plan aki. Tòg trahadónan tin miedo ku BonLab ta bai wòrdu sakrifiká na bentaha di Mariadal.
Na aña 2013 Konseho Insular a pasa un moshon pa asigurá eksistensia di BonLab.


text:
Durante e simposio ‘E Ruta pa Turismo Sostenibel’ cu lo tuma luga diabierna awor, dia 14 di juni, diferente orador local como tambe internacional lo comparti nan conocemento y experticio pa asina conscientisa nos isla riba e topico di sostenibilidad den turismo. Un di e invitadonan special pa e anochi aki ta alabes un di nos pioneronan di turismo ecologico, Sr. Ewald Biemans, propietario y CEO di Bucuti & Tara Beach Resort Aruba.
Sr. Biemans a desaroya Bucuti Beach Resort cu a habri su portanan na october di 1987. Na 2014 e hala luhoso, esta Tara Beach Suites, a wordo agrega cu un averahe di ocupacion di 96% desde su apertura.
E carera den hospitalidad di Sr. Biemans, cu a nace na Austria, a cuminsa cu Hilton y Intercontinental na Sur America prome cu el a obtene su bachelor den International Business na Florida State University. Na comienso di añanan 70, sr. Biemans a muda pa Aruba unda el a maneha The Coral Strand Hotel cu despues lo bira Talk of the Town. Su siguiente funcion tabata co-propietario y manager di Manchebo Beach Resort prome cu el a cuminsa e desaroyonan y su reto nobo como propietario di Bucuti and Tara Beach Resort.
Sr. Biemans no ta solamente involucra den e industria turistico pero tambe ta lidera diferente proyecto den nos comunidad, encurashando otro hotelnan local pa tuma iniciativa pa proteha Aruba su recursonan natural. Sirbiendo e hunta di AHATA ya pa hopi añas, su contribucionnan a inclui e funcion di presidente di AHATA, fundador di Aruba’s SKAL Club chapter, creador y presidente di e comision ambiental di AHATA como tambe director di e hunta di Parke Nacional Arikok.
Como lider den e industria di turismo ecologico, Bucuti and Tara Beach Resorts a logra obtene e mayoria di certificadonan ecologico den Caribe, cual ta rekeri un proceso di renobacion anual di recertificacion rigoroso. Pues obtene e Green Globe Platinum pa World’s Most Sustainable Hotel y e Certified CarbonNeutral como e prome hotel certifica pa CarbonNeutral ta un logro berdad, pero pa mantene e posicion aki tambe ta un reto riba su mes.
Sr. Biemans cu ta un orador masha cudisha pa loke ta trata ecoturismo, a wordo honra local y internacionalmente pa su trabou di preservacion ambiental. El a gana premionan manera Green Hotelier of the Year na 2014, Leader in Sustainability na 2016, como tambe e World Travel & Tourism Climate Action Award na 2019. No ta niun sorpresa cu Sr. Ewald Biemans su Bucuti & Tara Resort ta coleccionando un multitud di reconocemento y premio: Travel & Leisure World’s Best List 2018, USA Todays’ 10Best in the Caribbean 2019, Tripadvisor Traveler’s Choice Awards 2019.
Pero banda di tur e premiacionnan, logronan y elogio, Sr. Biemans ta afortuna paso e ta biba na Aruba y ta aprecia e bunitesa natural y e amabilidad di nos hendenan local. E ta cuida su shete cachonan cu a wordo rescata y tambe su mini-cunucu na cas.
E simposio ‘Ruta pa Turismo Sostenibel’ cu lo tuma luga dia 14 di juni 2019 na Cas di Cultura, di 7 p.m. pa 10 p.m., ta bay ta un oportunidad unico pa haya sa mas tocante Turismo Sostenibel na Aruba, pa conecta cu diferente pionero den area y interesadonan den e topico y asina wordo inspira pa yuda aporta na un turismo y un isla sostenibel y responsabel. Entrada lo ta solamente 25 florin.
Pa haya sa mas tocante e simposio aki, por bishita RAIZ su pagina di Facebook, website of tuma contact via [email protected] of yama 630-3511


text:
E dos yiu muhernan di Sue-Ann Laclé Ras, Sue-Gin y Ginayla, ta studiando na Hulanda. Siman pasa nos a haya e punto di bista di Sue-Gin Arends riba e situacion di su bida na Hulanda leu di su famia memey di e crisis di COVID-19. Su ruman, Ginayla Arends, ta bibando na Groningen, Hulanda desde augustus 2019. Actualmente e ta den su prome aña di International Business Studies na Hanze Hogeschool.
Personalmente, e ta hay’e un tiki fastioso, paso bo sa cu e situacion na Hulanda ta bayendo fo’i man y e tambe ta biba eynan. E ta preocupa pa su famia na Hulanda, pero tambe na Aruba, pa nan ta ‘safe’ di tur esaki. Ginayla lo desea di bay cas cerca su famia, pero mester compronde cu esey awor no ta posibel. Mester djis sa cu e pensamentonan ey ta actua riba bo emocionnan, en bes di wak loke ta mas realistico y miho.
Ginayla ta haya cu Minister President ta haciendo hopi bon pa purba contene e virus. Paso mirando e capacidad limita den hospital cu Aruba tin, nos mester purba contene e virus mas abou cu ta posibel. E ta irita si, con nos mesun hendenan no ta compronde con erg e situacion por bira, y con peligroso e por ta pa nos grandinan como tambe esunnan mas vulnerabel. Como bon ciudadano nos mester compronde cu si no tuma accion awo, e cosnan ta bay fo’i man y despues ta mucho laat pa controla e situacion y Aruba no por wanta un sla asina.
Con bo ta mantene bo mes positivo durante e crisis aki?
Mi ta kere e miho cos cu por haci ta purba mantene un rutina. Paso ta berdad cu tin dianan bo ta sinti bo mas down cu otro, pero mester pensa cu esaki ta temporario y no ta asina pa semper. Algun cos cu ami sa haci ta, zorg pa mi camber ta mas limpi y mas organisa, haci ‘home workouts’, videocall cu bo sernan keri (mas cu normal) y ora tin solo mi sa sinta pafo y disfruta tiki di esaki tambe.
Un conseho di conscientisacion pa e comunidad?
Pa tur hende duna di nan banda y pensa riba e gruponan vulnerabel y cu nos sistema di cuido no tin capacidad grandi pa acapara tur e casonan di coronavirus si mester tin un ‘outbreak’ y mucho menos si e casonan bira complica.


text:
KRALENDIJK – Djaweps atardi algu pasa di 5’or a drenta notifikashon na warda di Polis ku un aksidente di tráfiko a kaba di tuma lugá na e krusada di kaya Nikiboko Sùit / kaya Chapi i kaya Monsiegneur Niewind.
Un Chevrolet Soni pretu biniendo riba kaya Monsiegneur Niewind a bai pa subi kaya Nikiboko Sùit sin tuma nota ku un Mitsubishi Colt shinishi tabata aserkando. Shofùr di e Mitsubishi a purba evitá e choke pero a dal parti dilanti den e Chevrolet. Ambulans a presentá i a atendé na e sitio mes ku un damita shofùr di e Chevrolet ku tabata basta spantá. CRS tambe tabata presente pa atendé asuntunan di seguro i registrá e aksidente.


text:
Muchanan cu crusa riba nan mes a frontera entre Merca y Mexico ta permanece bou custodia di polis di frontera durante mas di tres dia, un capacidad abrumadora na instalacion di frontera cu ta indica un crisus cu ta tumando forma.
E documento di douane y proteccion di frontera ta mustra un tendencia di crecemento di muchanan nan so cu ta yega Merca (un capacidad di departamento di salud y servicio humano pa zorg pa nan) tin un limite di refugio pa motibo di pandemia.
E promedio, durante ultimo 21 dia, e polis di Merca hunto cu e otro departamento nan a tuma 340 mucha cu a crusa frontera. E promedio di tempo pa tuma e mucha ta di 77 ora, esey ta bira mas cu 72 ora cu e ley di Merca ta duna permiso.
E presion di capacidad ta un indicador enorme di desafio cu ta enfrenta e departamento. E gobierno di Biden a mustra cualifica e crisus di e situacion cu ta desaroya cu e frontera entre Merca y Mexico.
“E ta un desafio cu hopo stress. Nos ta trahando duro pa por traha riba urgencia di desafio y tambe pa desaroya capacidad pa maneha”, e secretario di siguridad nacional, Alejandro Mayorkas den White House a bisa.
Number creciente de arrestos
Na january, mas di 5800 mucha sin un mayor y casi 7500 famia a keda deteni pa douane na e frontera di Merca y Mexico, esey ta informacion segun dato mensual mas reciente di agencia. Ta spera cu cifra aumenta.
“E number di encunetro na e frontera a aumenta for di april 2020, debi na varios factor cu ta inclui violencia, inseguridad y hamber na otro pais di Triangulo Nort di Centroamerica”, e agencia a bisa den un comunicado.


text:
Algun celebridad ta encanta e actividadnan secundario y aki tin 10 muhe famoso cu a converti nan amor pa makiyahe den negoshi. Cu nan experencia obteni mientras nan ta sinta den e stoel di makiyahe, nan a coverti esaki den nan propio negoshi creando nan propio marca di makiyahe y di beyesa.
Algun di e celebridadnan cu mas recientemente a lansa nan propio marca di makiyahe ta Halsey, Jennifer Lopez y Selena Gomez. Sinembargo nan no ta e unico caranan famoso cu a drenta den e ‘beauty game’. Tin mas celebridad cu a uza nan fama y experencia pa habri caminda cu hopi exito den e industria di cosmetico.
HALSEY: El a lansa su marca About-Face despues di a tenta su fans tocante di su cantidad di plannan pa 2021.
JENNIFER LOPEZ: E artista a revela cu e ta cuminsa cu su propio linea di makiyahe y cuido di cutis, JLo Beauty.
SELENA GOMEZ: E ultimo inspiracion di Gomez ta Rare Beauty, cu ta obtenibel riba su website of na Sephora.
VICTORIA BECKHAM: Conoci como un pop star y diseñadora, el a engrandece su imperio agregando su linea Victoria Beckham Beauty.
RIHANNA: Parti di loke a converti Rihanna den e musico femenino mas rico di mundo ta Fenty Beauty, Fenty ta su fam.
LADY GAGA: Su marca di beyesa, Haus Laboratories, ta obtenibel exclusivamente via Amazon desde 2019.
IMAN: E famoso modelo aki a crea un linea di makiyahe especificamente pa e hendenan di color, Iman Cosmetics.
KYLIE JENNER: Su exito cu Kylie Cosmetics ta increibel y parti di esaki a converti’e den e ‘youngest self-made billionaire’.
KIM KARDASHIAN WEST: E ruman di Kylie, tambe a drenta den e ‘beauty game’ cu KKW Beauty.
JESSICA ALBA: Parti di su empresa multimillonario Honest Company ta e linea di makiyahe y beyesa.


text:
Nos por a wak con un oposicion desespera ta cuminsa dal salto di panico pa trata na hustifica nan acusacionan contra e presupuesto 2023 di gobierno. No ta nada straño di parti di oposicion, pasobra tur cos cu e gobierno aki a bin cu ne nan a bay contra di dje. Tur esaki oposicion ta haciendo, pa pueblo no enfoca nan mes riba e desaroyo di e caso di corupcion di mas grandi den historia di Aruba: Caso Avestruz.
Por a wak hechonan sumamente desastroso ta bin dilanti den corte. Cada bes mas detayenan ta bin dilanti den corte cu Benito no por contesta of ta contesta di un manera bastante slap. Ainda Benito kier usa su “krantenknipsels y copia di notulen” como argumento contra nos Minister Presidente, mientras esaki a wordo bari for di mesa pa Ministerio Publico. E dolor y panico di Benito y Mike Eman ta evidente; Benito su krantenknipsels no a dun’e e consuelo y speransa fabrica cu e mester den su situacion precario.
Memey di tur esaki tambe tin e investigacion di Kukwisa cu ta inclui ex-minister Marisol Lopez-Tromp, cu ta wordo investiga awor tambe den caso Diamante. Un Marisol cu hunto cu Mike Eman a aproba e megadebe di Aruba, a yuda introduci CAFT, un ex-voorzitter di Staten di Aruba cu a gaña cu sr. Dammers a dale den Parlamento live na television, pa despues e mes confesa cu el a gaña y wordo condena den un Tom-zitting. Un Marisol cu a critica cu parlamentarionan di coalicion pa legalisa e ley di TPEF di 2020-2021, mientras cu e mes a haci esaki na 2011-2012, unda el a aproba e TPEF di 2011, cu mester a wordo legalisa na 2010, te na 2012 anto sin pandemia. Marisol sa cu articulo 11 den e ley ta duna espacio pa esaki, sinembargo ta keda hunga show continuamente. Si tin un hende cu sa di comedia ta Marisol.
Awor oposicion ta cana sali di Parlamento, pa bay hunga show dilanti camera y noticiero paga, pasobra nan kier sigui manipula pueblo. Ta di lamenta cu nan no kier debati den Parlamento, pa via di Avestruz cu ta den corte awor, y tambe investigacionnan andando di Kukwisa y Diamante. Pueblo ta paga oposicion pa ta den Parlamento y controla gobierno. Enbes di haci nan trabao cu pueblo ta paga nan pe, nan ta yega Parlamento na pia di trabao pa sigui cu nan show cu prensa. Y aunke Marisol a wordo acusa di ta corupto pa su mes partner di coalicion di AVP, Benny Sevinger, keto bay e coalicion di oposicion lidera pa AVP ta mas uni cu nunca. Ta Ministerio Publico a publica e gran berdad aki ora cu a seponeer e acusacion ficticio di Benito. Ta kico ta uni e coalicion di AVP asina fuerte cu hasta traicion entre nan, nan ta soporta? Lo ta un “bon comun en comun?” Lo ta e hamber pa poder camufla pa e “bon comun?” Un Miguel Mansur cu ta grita cu mester kita cientos di ambtenaar, kita tur overtime di KPA, y laga RWZI rementa paso e no kier pa inverti den esaki! Esaki ta e “bon comun” cu Mike y Miguel ta papiando di dje? Manera ma bisa anteriormente, esaki ta simplemente un “desastre comun!”
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
E publico a nomina Karena Maduro pa ricibi e Reconocimento FOCUS Pantene Inspiracion 2018. Despues di a ricibi un cantidad grandi di mensahe di nominacion, FOCUS a cera conoci cu Karena Maduro di mas cerca y a realisa cu nos mesun hendenan a consider’e como un persona cu a demostra curashi, determinacion, humildad, leal y cu un curason di oro. E aspecto di plus sizes a haya un twist positivo y completo na Aruba y Karena su aporte na e cambio di imagen aki sigur ta di aprecia.
Karena ta e portada di FOCUS su edicion di november y ta conta cu tur sinceridad su bida for di su infancia, hubentud te na su bida como adulto. Como un bon studiante te na yega na ‘dropout’ pa bira mama cu 19 aña. E ta aclarea tur cos tocante su matrimonionan y a pesar di ta legalmente perdi, su consenshi ta limpi y e no tin ningun motibo pa sinti berguensa. Ta un eror cu el a comete y ta a coregi esaki awor. E momento cu el a realisa cu e tambe ta hinca den e circulo di violencia domestico, cu a cuminsa cu un pusha, eventualmente el a haya su prome bofta. Despues cu aña esaki a escala na e golpinan fuerte, menasa cu cuchiu y chocamento. Lesa e entrevista cu Karena Maduro den edicion di november cu ya ta obtenibel tur caminda!


text:
Kralendijk- Despues ku ayera ya tabata tin 4 bishitante di e isla ku a tèst positivo pa Covid-19, riba djadumingu tin atrobe un kantidat di 4 bishitante ku a tèst positivo pa e virus.
Danki na e echo ku tin 5 hende ku a rekuperá, e total di kaso di Covid riba nos isla a baha levemente te na 20. Un total di 347 hende a pasa tèst, loke ta un kantidat hopi haltu.
Preokupashon
Manera Awor Bonaire a ekspresá ayera kaba, e echo ku ta bai kita e tèst riba e di 5 dia, pa hende ku ta yega for di Hulanda ta parse algu riesgoso. No solamente pasombra tòg aparentmente ta dedektá hende ku tin Covid, pero tambe pa e kantidat di hende ku ta yega for di hulanda, kada dia.


text:
Desde diabierna 14 di oktober 2022, Oficina Central di Estadistica (CBS) ta ehecutando un encuesta tocante mucha y hoben: Encuesta di Mucha y Hoben 2022. E proposito di e encuesta aki ta pa haya un mihor bista di diferente tema di importancia pa mucha y hoben, por ehempel: actividadnan di mucha y hoben den nan tempo liber (deporte, arte, trabou boluntario), participacion na scol, participacion riba mercado laboral, bista riba nan futuro, relacion cu mayor, uso di celular, medionan social, gaming y posibel problemanan relata na esakinan, humamento/vaping, uso di alcohol y droga y salud mental. E encuesta lo tin un duracion di 1 luna.
Pa un mucha of hoben cu ta menor di edad por participa, mester di e aprobacion di un mayor of voogd. Un total di 3.500 hogar lo wordo bishita door di encuestadornan di CBS. Encuestadornan por wordo indentifica na e badge cu nan nomber, potret, logo di e encuesta y e logo di CBS.
Tur informacion colecta durante e encuesta aki ta wordo procesa anonimamente y lo publica solamente estadisticanan den forma agrega. E informacion di tur mucha y hoben ta contribui na mehora e disponibilidad di informacion pa por tin un mihor bista riba e desaroyonan cu ta tuma lugar cerca mucha y hoben na Aruba. Pa e motibo aki e contribucion di cada mucha y hoben ta esencial!
UPDATE
Pa medio di e relato aki CBS kier a informa cu pa e di cinco siman di e Encuesta di Mucha y Hoben 2022 ya caba a colecta dato di 1918 hogar y 3270 mucha y hoben.
CBS ta gradici tur mucha, hoben y mayor/voogd cu ya caba a participa na e Encuesta di Mucha y Hoben 2022 y ta pidi cooperacion di tur esnan cu lo wordo acerca door di nos encuestadornan den e dianan venidero. Pa mas informacion, por tuma contacto libremente cu e team di CBS di dialuna pa diabierna durante ora di oficina (7:30 am – 4:30 pm), na number di telefon: 524 7433 of por manda un e-mail na cbs@setarnet.aw


text:
The content originally appeared on: Diario
ORANJESTAD (AAN) Rulienne Arends di Fundacion Anti Droga Aruba a indica cu den October lo tin e famoso Siman di Cinta Cora.
Esaki ta un costumber pa 25 aña caba. E siman di Cinta Cora a cuminza hopi aña pasa door di famianan di un agente di DEA (na Mexico), cu tabata investiga narcotrafico, pero a worde mata, y su famia kier a bin cu algo pa recorda e persona aki, pa tur e esfuerzo y lucha contra adiccion. E ora ey su famia a cuminza uza loke ta e Cinta Cora y tur aña esaki a cuminza crece y bira mas grandi.
FADA, naturalmente a join e evento aki, y e team completo di diferente parti di mundo, y Aruba tambe tin su dia di Cinta Cora. Tambe pa di 10 aña lo tin e siman di “bisti na locura” y mescos cu tur aña esnan tras di e evento aki, ta scoge un lema unda diferente scol ta participa y nan ta saca e lema ganador. E aña aki, e lema ta “celebrate life, leave drug free”. Esaki a cay hopi bon pa FADA mirando cu nan ta celebrando e Siman di Cinta Cora y Bisti na Locura, pa diez aña caba.
Na Aruba tambe scolnan ta forma parti di e actividad y conforme añanan a pasa tin famianan y companianan cu a bin acerca, y algun compania ta duna sosten. E aña di Covid FADA no tabata hopi sigur con e a bay cana, pero a resulta un aña tambe hopi grandi y hopi famia a participa, hasta nan mascotanan ta forma parti di esaki, Rulienne a comenta. El a subraya cu FADA ta hopi contento pasobra no ta solamente scolnan ta forma parti, pero e comunidad completo.


text:
ORANJESTAD, Aruba
Voceru Robby Rosel ta splica cu e anja aki palet ta hopi mas menos cu anja nan anterior.
Pasando ariba e ruta di carnaval ns a logra kita algun palet compara cu ajnja pasa caminda cu mester a uza 2 flatbon y e anja aki tawata menos . ariba e ruta di L.G.Smith Bl dos a kita palet cu tawata poni na un vent vergunig y un tent cu a traha un stage di palet, ariba Vondelaan a kita 1 palet so y mientras cu e sito cu tawata uza hopi palet cu ta Colegio Arubano no tin kavel ten a e momento di nos control . Den nomber di BCI mi kier a pidi tur hende pa no tira bo desperdicionan ariba caya pero tire den sako cu bci lo bai ta reparti .


text:
ORANJESTAD,Aruba
Temporada di carnaval ta e temporada cu mas hopi hende ta riba pia pa por mira paradanan luhoso di nos carnaval. Pesey mes rodo kruis kier keda consientisa y hiba e mensahe cu cada persona cu ta bay Carnaval pa cuida nan curpa y proteha nan mes for di e solo fuerte cu tin. Sinembargo mester bisa si cu durante aña Rode Kruis no ta haya caso mes dor di participantenan den carnaval, pero si esnan cu ta para canto di caminda pa mira e carnaval. E conseho semper ta keda gosa di Carnaval pero no abusa di e alcohol.


text:
For di e di dos mitar di 2021 ekonomia di Kòrsou a bin ta mustra un rekuperashon supstansial. Kòrsou mester utilisá e periodo di rekuperashon aki pa strukturalmente pone su presupuesto strukturalmente na òrdu, i durante e proseso aki, e mester kontrolá su gastunan. Den su kòmbersashonnan resien ku gobièrnu di Kòrsou,
Kolegio di supervishon finansiero pa Kòrsou i Sint Maarten (Cft) a urgi esaki. Kòrsou ta redusiendo su défisitnan di mas aña entre otro komo konsekuensia di e progreso ku ta logrando ku kobransa di impuesto, pero e desafionan ta keda grandi. Mundialmente inflashon a subi konsiderablemente i estorbonan kontínuo den e kadena logístiko por pone preshon riba e rekuperashon. Redukshon di e debe nashonal te na un nivel aseptabel tambe ta keda un problema. Ademas mester introdusí reforma pa por sigurá durabilidat di e sistema di kuido i e sistema di seguro sosial pa futuro. Pa e motibu aki,
apesar ku Kòrsou ta logrando entradanan di impuesto mas haltu, kòntròl di su gastunan
i introdukshon di reformanan ta keda di sumo importansia.
Pa e aña aki Banko Sentral di Kòrsou i Sint Maarten ta kalkulá un kresementu ekonómiko real di
5,2 porshento. IMF ta kalkulá pa 2022 un kresementu ekonómiko di 6,5 porshento. E espektativa
ta ku den 2022 inflashon lo subi te riba 6 porshento. Den 2022-2023 ekonomia ta yega bèk na e
nivel di promé ku e krisis di COVID-19. Añanan largu durante di kua ekonomia a bai atras, huntu ku un debe nashonal kresiendo, tabatin un efekto hopi negativo riba e finansa públiko. E debe nashonal di Kòrsou aktualmenta ta e montante di ANG 4,3 miar. Esaki ta 84 porshento di GDP (produkto interno bruto). Kòrsou ta pará dilanti di un desafio grandi pa redusí su debe nashonal i hiba esaki mas lihé posibel na un nivel sostenibel. Un kombinashon di e reformanan den e Pakete Nashonal, un maneho presupuestal
estrikto, disiplina presupuestal rígido i redukshon struktural di e gastunan den sektor públiko,
kuido i seguro sosial mester hiba na redukshon di e debe nashonal.
Presupuesto 2022 i 2023 Kòrsou ta trahando riba un adaptashon di presupuesto a base di kua lo redusí e défisit riba servisio komun (gewone dienst) te ANG 123 mion (2,3 porshento di GDP) den 2022, miéntras ku for di 2023 lo realisá un surplus. E surplus entrante 2023 ta di importansia, pasobra ta ku e montante
aki por kuminsá paga e debe. Tantu e défisit ahustá di 2022 di ANG 123 mion komo e surplus kalkulá di ANG 8 mion (0,2 porshento di GDP) den 2023 ainda ta frágil.
En parte e karakter struktural insigur di e entradanan di impuesto aktual i e retonan den e sektor di kuido i seguro sosial, ta pone ku kòntròl di gastu – entre otro di gastunan di personal (overtaim) i produktonan i
servisionan – ta keda di gran importansia. Kòrsou mester limitá mas tantu posibel den tempu
medidanan insidental ku ta kondusí na pèrdida di entrada, manera kompensashon di e preisnan di kombustibel. Si no, lo mester bini ku medida pa kompensá e pèrdida di entrada aki. Na mes momento mester implementá ku hopi determinashon medidanan pa subi entrada, manera introdukshon di pago pa pèrmit pa kompanianan ku ta brinda serevisio di weganan di azar (hazard)..


text:
Na Korsou Personanan ku bishitá playa mester tene kuenta ku presensia di pèchi portuguesNovember 23, 2022
Ministerio di Salubridat, Medio Ambiente i Naturalesa ta partisipá ku a señalá Pèchi Portugues na parti...
Ministerio di Salubridat, Medio Ambiente i Naturalesa ta partisipá ku a señalá Pèchi Portugues na parti sùit di KòrsouNovember 23, 2022
Ministerio di Salubridat, Medio Ambiente i Naturalesa ta partisipá ku a señalá Pèchi Portugues na parti...
Mr.Baaten a huramenta pa notarioNovember 21, 2022
mr.Cornelia “Corinne “ Thesseling –Baaten ta e persona di mas jong cu a huramenta dilanti di...
Kuepo Polisial Hulanda Karibense ta reakshona den akuerdo ku Ministerio Públiko tokante informashon inkorekto i filtrá di un kaso di lei penalNovember 21, 2022
Ayera, djaweps 17 di novèmber un informashon a wòrdu publiká den media tokante un kaso di...
Barku krusero Harmony of the Seas a bishitá Kòrsou pa promé biaNovember 18, 2022
Ayera 17 di novèmber ku un total di 5505 pasahero a bordo Harmony of the SeasA...
Universal Periodic Review di nashonannan unĺ na GinebraNovember 18, 2022
Ayera e delegashon di Kòrsou enkabesá pa Minister Hato di Hustisia a asistí na e Universal...
SER ta konsehá riba proposishon pa oumentá suèldu mínimoNovember 16, 2022
Konseho Sosial Ekonómiko (SER) a emití awe su konseho na Minister di Desaroyo Sosial, Labor i...
Wardakosta ta interseptá boto lokal ku drogaNovember 16, 2022
Ayera tardi Wardakosta a señalá un kontakto sospechoso na altura di Piscaderabaai. Despues di detekshon akí,...
Start eksitoso di barku patruyero Zr.Ms. Holland den Region Karibe HulandesNovember 14, 2022
E Barku di Marina Hulandes Zr.Ms. Holland durante su promé simannan operashonal a interseptá dos transporte...
Sarpa lo stop di bula entre Corsou y MedellinNovember 12, 2022
E aerolinea Colombiano Sarpa tabatin e situacion keto pa algun luna riba e vuelonan entre Medellin...


text:
Guera Friu
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Guera Friu ta referi na un periodo di enemistad (1945-1989) entre e kapitalismo West y e comunismo Oost, durante cual entre e dos paisnan poderoso Merca y Union Sovietico un berdadero guera nunca a cuminsa. E enemistad aki a tuma luga na un nivel politico, ideologico, economico, tecnologico, militar y informativo. Nan nunca a tuma accion directo contra otro, nos por yama cu esaki tawata un guera 'friu'. E tempo aya tawatin hopi tension rond mundo. Nan a marca masha grandi mes den historia di guera na mita di siglo XX.
Termino di e nomberEditá
Depues Di Dos Guera Mundial Merca y Union Sovietico (awo: Rusia) tawata e paisnan di mas poderoso rond mundo. Ta bisa cu Guera Friu tawata un tempo unda tawatin hopi menasa y cu lo ataca otro cu arma. Nunca a tuma luga, pero semper hende tawata cana cu hopi miedo. Nunca tawatin victoria of honor. Por bisa tambe Di Tres Guera Mundial of Guera Friu.
AntecedenteEditá
Tin masha desacuerdo over di e cuminsamento di Guera Friu. Mayoria di e historiadonan ta sten cu e guera aki a cunsa na cabamento di Di Dos Guera Mundial, otro ta bisa cu el a inicia na cuminsamento di Prome Guera Mundial. E doctrina di capitilismo y comunismo a boks cu otro na 1917, unda Rusia a sali victorioso. Ta bisa cu Rusia tawata e prome pais comunista. Esaki tawata e prome suceso cu a hiba un considerabel erosion di e Rusia Mericano. Algun evento despues di Prome Guera Mundial a fomenta sospecho y desconfiansa entre e Mericano- y Sovieticonan: e idea di Bolshevistanan tawata pa caba cu capitalismo y introduci e sistema comunista, e retiro di Rusiano despues di II Guera Mundial tras di e firma di Tratado di Brest-Litovsk cu Imperio Aleman, e intervencion di Merca pa sten Movimento Blanco durante e Guera Civil Rusia y e rechaso di Merca a duna di conoce cu diplomaticamente na Union Sovietica na 1933.
Oost y West huntoEditá
Na aña 1938 Hitler tabata kier Checoslovakia, paso eynan tabatin hopi Alemannan, su hende.
Francia y Gran Britania a invita Alemania y Italia den un Conferencia di Munich na aña 1938 na unda nan a dicidi pa duna Hitler mita di Checoslovakia en cambio pa paz. Union Sovietica no a wordo invita.
Na maart 1939 Hitler a tuma ful over Checoslovakia, ful e pida na unda nan no a palabra. Francia y Gran Britania a busca e tempo ey contacta cu Stalin, pero Stalin haya e sensato pa no cay un tratado di atake cu Hitler. Na september 1939 Hitler y Stalin a ocupa Polonia y nan a parti e pais. Francia y Gran Britania a declara Hitler rib'e guera. E Di Dos Guera Mundial a cuminsa.
Na 1941, situacion di guera a cambia. Alemania a gana Union Sovietiko. Merca tambe a bay guera cu Alemania. E enemigo di Hitler mester a traha hunto. Nan a haci lo siguiente:
- Gran Britania y Merca a manda material monderno di guera pa Union Sovietica.
- Winston Churchill, Stalin y Theodore Roosevelt a discuti over Europa. Den un tratado, Carta Atlantica, na unda Europa no mag di wordo ocupa. P'esey e pueblo Europeo a haya autodeterminacion: e derecho pa kies nan mesun gobierno.
- E tres lidernan a discuti referente na e guera contra Hitler. Na aña 1944 Gran Britania y Merca a kere cu ta bay cuminsa un antoho na West-Europa.
Na aña 1943 e situacion di guera a cambia. Union Sovietica a derota e ehercito Aleman na Stalingrad y a cuminsa cu avance den Europa. Stalin tabata kier su poder bek na e zona unda Union Sovietica tabatin na aña 1941. West no tabata kier esey, pero Union Sovietica tabatin mester di Hitler pa derota.
E Tres Lidernan Grandi a reuni na februari 1945 na un Conferencia di Yalta.
- E minister-presidente Britanico: Churchill
- E presidente Mericano: Roosevelt
- E lider partido Ruso: Stalin
Nan a palabra tocante e ambito di influenca den Europa. Nan a palabra cu cua pais lo tin influencia den cua zona di Europa. Durante e conferencia aki tambe a wordo palabra cu Union Sovietica di Berlin ta bay wordo parti den devocion pa un periodo entre e aliadonan. Francia y Gran Britiania no tawata mas cu e paisnan poderoso na 1945. Nan a perde nan colonia, paso e habitantenan di e zona ey tabata ker biba indepediente. Francia y Gran Britania a perde bou di tur circunstancia hopi placa door di e guera. Specialmente Francia cu tabata tin hopi daño di guera.


text:
BONEIRU.
ULTIMO ORA
Santana di auto horta deskubri den kunuku den besindario di bario mexico.
Awe tardi algun persona y polis a deskubri un santana di auto den un kunuku parti noord di bario di mexico
A deskubri sigur 2 tercel ku a wordu horta ultimamente, lamentablemente ya nan a wordu mal pluma.
Tambe a hanja kadaver di un otro auto mas na e sitio.
Polis nan sa den ki direkshon nan mester buska e sospechoso nan kaba segun nos fuente nan.
A hanja e tercel blou B-5120 ku a keda horta ayera tambe y ya nan a pluma esaki bai ku hasta e motor.
Investigashon ta den full swing.
Pueblo ta sklama pa detenshon kuminsa kai pa kaba.
FUENTE: AIMED AYUBI.
NOTISIA KU BO POR KONFIA.


text:
Den aña 90 Donald Trump a violá e bòikòt di komersio kontra Cuba.
Donald Trump a violá e bòikòt komersial kontra Cuba den añanan 90, asina Newsweek a publiká siman pasá. E revelashon ta eksplosivo, pasó kubanonan di mayor edat na Merka, ku anti-Castro, mayoria biaha ta vota pa e partido Republikano. Na aña 1988 Donald Trump a manda un delegashon Cuba pa eksplorá si ta tin oportunidat pa hasi negoshi riba e isla komunista, den kaso ku suavisá o revoká e embargo, asina un fuente ku e tempu ei tabata traha pa un di e empresanan di Trump, a deklará.
Den un konstrukshon finansiero, tabata pasa e plaka pa e biahe (masomenos 68.000 dòler) pa Cuba, via un empresa di konsulta i ku na final tabata registrá esaki via di un instituto karitativo. Tabata usa tipo di konstrukshonnan finansiero asina, debí ku mishonnan humanitario tabata entre e poko eksepshonnan aseptá, pa por a saka plaka for di Cuba.No muchu largu despues di e biahe, Trump a purba pa promé bia pa bira presidente di Merka, dor di pone su mes eligibel komo kandidato pa e Partido Reformá.
E bionario Ross Perot a funda e partido aki, despues ku el a trata na drenta kas Blanku komo presidente na 1992. Den su promé diskurso, na novèmber 1999 na Miami, Donald Trump a primintí un grupo di eksiliadonan kubano ku e tabata pro e bòikòt i ku nunka lo por saka sèn for di Cuba, tanten Fidel Castro ta na mando.


text:
Sospechoso den investigashon Emerald na St.Maarten, ta keda den aresto preventivo.
E sospechoso O.A. (35) den e investigashon yamá Emerald ta keda den aresto preventivo. Esaki hues komisario a disidí djamars 6 desèmber 2016 na Kòrsou. A arestá O.A. dia 28 novèmber 2016. E ta sospechá di froude ku impuesto, falsifikashon di dokumento, labamentu di plaka i poseshon illegal di arma di kandela. Dia 28 novèmber e tim pa kombatí kriminalidat (TBO) di “Recherche Samenwerkingsteam” (RST) den koperashon ku Landsrecherche St.Maarten, bou di guia di un hues komisario a hasi shete entrada hudisial den kuadro di e investigashon Emerald. A bai na kas di e sospchoso, den ofisinan di e outoridat di haf na Sint Maarten i na un kompania di seguridat. Durante di e entradanan hudisial a konfiská dokumento, atministrashon, portadónan di informashon digital i un arma di kandela. A konfiská tambe, sinku outo luhoso, algun kuenta bankario, un yate i kas di e sospechoso. Outoridatnan na Anguilla, riba petishon di outoridatnan di St.Maarten, a konfiská propiedat inmóbil i kuentanan bankario di e sospechoso na Anguilla.
E investigashon ta den ful swing i no por ekskluí ku mas aresto lo kai òf mas entrada hudisial lo tuma lugá. E investigashon Emerald a kuminsá na 2016 abase di artíkulonan den korant i preguntanan den Parlamento riba un kòntrat entre e kompania di seguridat di e sospechoso i e outoridat di haf na Sint Maarten. Durante di un investigashon, e sospecho a lanta riba froude ku impuesto, falsifikashon di dokumento i labamentu di plaka.


text: Diadomingo mey anochi a drenta informe di cu tin un chauffeur drumi benta den un auto tras di stuur na Avenida Milio Croes y no ta reacciona, mesora a dirigi un patruya na e sitio. Na yegada di e patruya a bin haya e chauffeur drumi pero a logra lante. Polis a nota cu e tabata bao influencia pero como no tabata tin cel mas pa hende burachi a lague yama un familiar pa bin busk’e y a kita e yabi for di dje. Si acaso mas despues den madruga su curpa drecha polis lo pasa wak si acaso su curpa drecha lo lague bay.


text:
Boneiru tin e ambishon pa produsí su mes komestibel. Ta pesei Landgoed Bolivia ta ofresé espasio pa agrikultura i hortikultura inovativo i sostenibel.
Na Boneiru kasi tur komestibel obtenibel ta wòrdu importá. Esaki ta hopi kostoso i no ta sostenibel pa e konsumidó.
Komo tal Kolegio Ehekutivo di Boneiru ta enkurashá tur instansha konserní pa re-aktivá agrikultura i hortikultura, krio di bestia i piskeria.
Riba tereno di Landgoed Bolivia a reservá un área pa aktividatnan agrario. Lo stimulá métodonan inovativo i sostenibel manera “hydroponics”.
“Investigando i aplikando tipo di berdura i fruta ku por duna mihó resultado den e klima di Boneiru”
Universidat Hulandes ta involví
Universidat di Wageningen ta yudando Boneiru pa desaroyá un maneho aktivo pa agrikultura investigando i aplikando tipo di berdura i fruta ku por duna mihó resultado den e klima di Boneiru. Destinashon di e espasionan reservá pa agrikultura lo bai tuma lugá den koperashon estrecho ku e Servisio Insular di LVV.


text:
Gobièrnu di Kòrsou ta duna atenshon na fasilidatnan deportivo
Gobièrnu di Kòrsou ta duna atenshon na fasilidatnan deportivo
Miembro di Parlamento David Seferina a tuma nota ku den deporte minister di Enseñansa, Siensia, Kultura i Deporte (ESKD) a kuminsá duna e atenshon nesesario manera ku e la bini ta primintí.
Minister Sithree Van Heydoorn a bini ta traha duru pa rekluta fondo pa drecha fasilidatnan den bario i tambe pone lus i yerba na esakinan. Ku esaki minister a logra pone kasi 1.8 mion disponibel i banda di esaki refineria isla a pone 295 mil florin pa kaba ku e sentro Multi-Funshonal na Barber.
P’esei mi kier felisitá minister di (ESKD) Sithree Van Heydoorn pa keda kere den deporte i tambe sigui duna muchu mas atenshon na esaki, konsiderando ku edukashon físiko en general i deporte en partikular ta pilánan importante ku ta kontribuí na formashon, salú físiko, mental i spiritual di hende.
Komo miembro di Parlamento di Kòrsou mi ta sigui bringa, vigilá i kontrolá abase e maneho ku gobièrnu tin pa aloká mas fondo pa e sektor di deporte anto pa asina gobièrnu di Kòrsou sigui invertí den fasilidatnan deportivo. Paso un fasilidat deportivo den un bon kondishon ta e fuente di motivashon pa nos deportistanan lokal.
David Seferina
Miembro di Parlamento
Pa Frakshon di MFK


text:
ORANJESTAD,Aruba
Aña 2020 a drenta pero ainda pueblo ta bibando den un incertidumbre total ya cu ainda pueblo no sa kico ta spera nan y cu gabinete Wever Croes no a ni presenta presupuesto 2020 na parlamento.
Lider di fraccion di AVP, sr Marlon Sneek a mustra cu aña 2020 a inicia pero ainda gobierno no a presenta presupuesto nobo pa asina por mira si gobierno ta bay cumpli cu loke el a priminti den campaña electoral.
“Esaki ta e gobierno cu a bisa pueblo cu salario minimo lo bay subi substancialmente, no 1% no 2% y ora cu el a papia di substancialmente a papia di un aumento di 250 florin, di 300 florin, pues un salario minimo cu Minister di Labor y Asuntonan Social, a bisa cu salario minimo tin cu bira algo cerca di 2000 florin.
Sinembargo te dia di awe pueblo no ta scuchando nada di loke Minister aki a priminti di lo haci y ta esaki ta e gobierno cu a bisa cu ora cu nan drenta gobierno, cu facilmente nan ta bay corta 50 miyon florin for di gasto di gobierno pero ainda nos ta sperando hunto cu pueblo, na unda nan ta bay corta e 50 miyon aki.
Si nos compara e presupuesto di 2017 cu nan a bisa cu nan lo reduci esaki cu 50 miyon, nos por mira cu presupeusto 2018 y 2019 ta 130 miyon mas di loke gabinete Mike Eman a laga atras.
Ningun momento no a corta na biahenan manera priminti, no a corta na deskundig advies, no a corta na gasto di persona, ya cu tur hende por corda cu gabinete Wever Croes a retira 300 funcionario kendenan supuestamente ta AVP.
Pero awe tur hende por mria cu e discusionnan cu tin cu Hulanda, ta aumento di gasto di personal, cu e gastonan aki a sigui subi, pues un mentalidad di ‘quitate tu para ponerme yo.’
Nan a bula cabes di 300 mama y tata di famia pa pone nan ‘friends and family’ y esey ta loke gabinete Wever Croes a haci y esaki ta mesun gabinete cu a sigura cu nan lo baha edad di pensioen.
Pesey nos ta ansioso pa mira e presupuesto di 2020 pa mira si a cumpli cu pueblo ya cu despues cu nan presenta presupuesto 2020, e presupuesto di 2021 no ta bay yega Parlamento ya cu lo ta aña di eleccion.
Pues akinan ta e momento pa e gobierno aki demostra cu tur loke nan a priminti, cu di berdad nan lo cumpli cu esakinan cu pueblo pero lamentablemente nos tin cu mustra cu ningun caminda nos por scucha algo riba e promesanan aki haci.
Unico palabra cu nos ta tende te cu awor, ta riba ‘belasting hervorming’ cu nan ta yame pero e ‘hervorming’ aki ta nan pa asina nan haya mas placa y ningun momento ta pa pueblo paga menos.
Fraccion di AVP a manda pidi pa medio di un ‘repelbrief’ cu nos a manda dialuna atrobe caminda nos ta pidi Minister pa informa Parlamento kico ta e medidanan cu tin na caminda.
Nos a tende di ‘dividenden devisieprovisie’ cu lo bay subi loke ta bay nifica pa pueblo cu automaticamente tur producto ta bay subi ya cu e comerciente mester di e dollar pa cumpra su productonan riba mercado internacional.
Esaki ta nifica cu ora cu e bay cumpra su productonan esaki ta bay ta mas caro dor di e medida aki, caminda un dollar por bira facilmente den careda di 1.95 pa cada dollar y eynan por mira caba kico ta bay pasa cu tur producto aki na Aruba.
Tambe nos a tende di ‘sugartax’ di cual nan ta core p’e, nos a tende di bendemento di terenonan erfpacht cu companianan estatal pa saca miyones di e companianan aki y tambe nos a tende di 6% di BBO na grens cu atrobe ta bolbe nifica aumento di prijs di productonan pa e consumido, pues indicacion cu medidanan feros ta sperando pueblo di Aruba proximamente y pesey nos kier haya e presupuesto 2020 pa asina nos por analisa esaki,” lider di fraccion di AVP, Marlon Sneek a declara.


text:
ORANJESTAD – Minister Plenipotenciario Ady Thijsen a informa tocante algun punto importante cu a wordo trata durante di e reunion di Conseho di Minister di Reino (RMR) cu a tuma luga recientemente. E temanan cu a trata ta acerca di decisionnan cu a tuma den cuadro di Aruba su deficit di 2022 y con lo sigui padilanti. Minister Thijsen a indica cu e tabata un bon reunion.
Reunion Conseho di Reino (RMR)
Un di e puntonan cu a trata tabata e deficit di 2022 unda cu CAFT a duna su “aanbeveling” / recomendacion y Secretario di Estado Alexandra van Huffelen a pidi pa wanta esaki. Motibo di esaki ta, pasobra tin un diferencia entre con Aruba y Hulanda ta yega na e sumanan (cua manera di calcula ta uza). Staatssecretaris van Huffelen ta positivo cu Aruba y Hulanda lo sali afo.
Minister Thijsen a indica cu durante e reunion nan a reconoce cu tin un diferencia, y pues a tuma e decision pa wak esaki miho un biaha mas pa asina no keda den e impase.
Un otro punto cu a wordo treci dilanti ta cu e pandemia ta bayendo pero cu mester por tin espacio den caso cu e pandemia lanta cabes of si bin desaster natural.
Den cuadro di esaki nan a trece den nan puntonan dilanti cu nan ta sali for di e punto di bista cu tur cos ta bay sigui bon y e pandemia no ta bin bek. Consecuentemente pa 2023 lo aplica e normanan normal bek.
Minister Thijsen a sigui splica cu den e LAFT di Aruba y RFT di Corsou y Sint Maarten, ta poni articulonan (articulo 23 pa Aruba) cu por desvia a base di e articulonan aki den caso cu bin un ‘ramp’. Considerando esaki Minister Thijsen a bisa cu el a enfatisa cu semper mester tene esaki na cuenta cu por haci uzo di e articulonan aki pasobra no por premira locual lo pasa den futuro. Pues ta spera cu di berdad tur cos ta bay bon y cu nada mas manera e pandemia tuma luga, pero cu ta reconoce cu tin e espacio pa uza e articulo menciona, den caso cu mester, cual nan a bay di acuerdo cu ne.


text:
Mayoria ta personal na KPA, KIA, Aduana y Bureau Rampenbestrijding
ORANJESTAD – Ultimo dianan nos por a tuma nota cu e fraccion di AVP ta keda bruha tera. Minister di Finansa Xiomara Maduro ta informa un biaha mas di e 8 miyon na vacatura den Gobierno cu tin den Presupuesto 2021.
E mandatario ta splica cu mayoria di vacatura ta pa personal pa Polis, Cuidador di Preso na KIA, Cuerpo di Aduana y Bureau Rampenbestrijding. Aki ta trata di vacatura na departamentonan cu tin e responsabilidad den nan man pa locual ta e seguridad di nos Pais. Partido AVP ta bin ta cuestiona cu ta yena e vacaturanan aki, ta kico AVP kier anto? Pa kita e personanan aki for di trabou? Partido AVP kier pa laga e “ordediensten” sin personal nobo? Cu e consecuencia cu esaki lo trece mas gasto di overtime. Ademas cu esaki no ta sano pa e personal, paso exceso di overtime lo conduci na mas ziektemelding. Partido AVP ora di cuestiona y lansa critica riba e vacatura di 8 miyon, mester papia cla y stop di hunga politica barata cu no ta yuda nos pais cu nada. Como gobierno responsabel, nos maneho y deber ta pa percura cu e departamentonan vital pa seguridad di nos pais ta equipa cu e personal necesario. Ademas si bo ta un partido politico responsabel, bo tin cu waak pa e pais en general y no bin haci wega cu un situacion serio. E actitud di e partido aki ta di condena. Un mensahe cla ta si bo no kier yuda, no stroba e gobierno di goberna na un forma responsabel na bienestar di nos pais.


text:
Eric Garcia ta keda será pa 8 dia mas.
Konforme lei awe wes komisario a husga detenshon di E.L.G. (75) i haña ku su detenshon a bai korekto. A detené Garcia (èsk direktor di Giro Bank) dia 20 di yüli na aeropuerto Hato, ora el a kaba di yega for di Merka. E ta sospechá di ta relashoná ku un kaso di posibel malversashon ku el a kometé na momentu ku ela fungi komo kuratòr den bankarota di Banco Maracaibo. Ta trata di un suma di 10 mion dòler merikano. Den e proseso E.L.G. lo mester a falsifiká dokumentonan, di akuerdo ku e akusashon di Ministerio Públiko. Riba òrdu di Fiskal di OM a ordená e prolongashon di Garcia pa 8 dia mas i esaki ta drenta na vigor djabièrnè 22 di yüli pa 8or di anochi.


text:
Kralendijk- Ta un hende so a tèst positivo djasabra di un total di 19 tèst ku a ehekutá, loke ta kondusí na un porsentahe positivo di solamente 5%.
E kantidat di kasonan total tambe ta sigui baha i a yega 58 riba djadumingu. E pregunta ta, kiko gobièrno ta bai hasi awor ku e kasonan ta sigui baha.
Den konferensia di prensa gezaghèber Edison Rijna a bisa ku e mantene reglanan estrikto te ora 85% di hende adulto a kaba di bakuná. Sinembargo lo ta hopi strañ pa keda mantené medidanan di nivel 5, si e kantidat di hende infektá ta hopi abou.


text:
…Ban sigui vota pa Kòrsou riba wèpsait di USA Today…
WILLEMSTAD- 27 di novèmber 2014 – Un biaha mas Kòrsou ta keda selektá den kompetensia ‘10 Best Readers Choice Travel Award’. E biaha aki den e kategoria di ‘Best Romantic Caribbean Island’. E wèpsait di USA TODAY ta esun ku ta promové e kompetensia i ta brinda tur partisipante e oportunidat di vota pa nan destinashon mas romántiko den Karibe.
Ofisina di Turismo di Kòrsou (CTB) ta ekstendé un invitashon na komunidat di Kòrsou pa vota pa Kòrsou i asina posishoná nos isla komo e destinashon ‘romántiko’ number un den Karibe. Ta bon pa menshoná ku un persona por vota únikamente 1 bes pa dia. Pa depositá bo voto bishitá e wèpsait. Aworakí Kòrsou ta na posishon number 2 pues nos mester sigui vota pa nos por yega puesto number 1. Kòrda kompartí e link ku otronan. Oportunidat di voto ta te ku djaluna 8 di desèmber 2014. E ganador lo ser anunsiá despues riba e wèpsait di USA TODAY. CTB ta invitá un i tur pa bishitá e wèpsait di USA TODAY i ban vota pa Kòrsou!


text:
Prome Minister Evelyn Wever-Croes a expresa cu Gobierno di Aruba ta satisfecho cu e hecho cu RdA a yega e fase di negosacion dentro di e periodo stipula. Tempo a institui e comision independiente pa evalua tur e proposicionnan di interesadonan, a pone como fecha ultimo fin di november, y e comision independiente a cumpli. Nan a propone dos candidato pa continua pa e “track 1”, refineria of otro industriapetro kimico. E dos candidatonan aki ta pasa awor pa e fase di negosacion.
Pa loke ta “track 2”, otro desaroyo, e comision lo emeti suconseho fin di e luna aki.
E comision a presenta nan mes na Parlamento y por a demostra nan experticio y profesionalismo den e reunion di siman pasa 7 di december, contestando tur pregunta.
Diamars ultimo RdA a firma un Letter of Intent cu QuantenConsortium Aruba, pa sigui negocia pa cu repartura di e refinera. Tambe RdA a firma cu Eagle LNG pa un industriapetro kimico. E comision a conseha pa Gobierno no busca solamente un inversionista, sino dos diferente inversionista pados diferente inversion.
PRENSA
Prensa a wordo invita pa e firmamento cu ambos companiadiamars, pa asina por haci tur nan preguntanan. Prensa ta hopi critico, cual segun prome Minister ta algo positivo.
“Mare tabata tin sikiera mita di e cantidad di persona critico aki na 2016 ora Gobierno anterior a firma e acuerdo cu Citgo. Ademas si un hende ta sceptico y e no ta kere den e proyecto, mi ta respeta esey, pero no stroba mi di purba logra algo grandi pa Aruba”.
Prome Minister a reacciona riba e comentarionan di prensa cua cuestiona si e companianan ta serio, pasobra gobierno anterior lo a bisa cu nan no ta serio.
“Den e caso aki, mi ta puntra: Mas serio cu KICO? Cu NADA? Mas serio cu CITGO? Laga nos no lubida cu nos paista na suela, y ta deber moral di nos TUR pa busca inversionista, y duna tur desaroyo un chance. Nos debe nos yiunan y nan yuinan esaki”.
OPOSICION
Pa loke ta trata oposicion Prome Minister tabata corto PromeMinister Evelyn Wever-Croes a bisa:
“No ta bale la pena reacciona mes. Ta obvio cu nan no tininteres di Aruba na serio. Aki tin un gobierno serio cu tapermiti un comision independiente negocia na serio. No cubiahenan di placer, regalonan di rolex y reunionnan cucantidad di persona cu awor ta deteni. Oposicion no tacompronde esaki pasobra nan no a sa di pone interes di paisAruba na prome luga tempo nan a negocia cu Citgo. Nan lo no compronde nunca y p’esey no ta bale la pena perde mucho tempo na nan. Nos ta optimista cu nos ta drenta e fase dinegosacion. Ambos compania a comparti tur informacion cu prensa na forma sincero, y a demostra cu nan ta serio. Den e etapa nos dilanti lo nos haya mas informacion pa por finalisa e negosacionnan”.


text:
Un cantidat grandi di miembronan rabia y malcontento pa cu decicion nan di Kc caminda no ta tene cuenta cu seguridad di e polis. Tambe debi na differente deficiencia den hopi aspectonan di seguridad pa polis.
No tin sufficiente auto di patrouille y esunan cu tin no ta adecua y no ta cuadra cu exigencianan cu un patrouille wagen mester cumpli cune.
Un maneho devastador di personal. Tin un onderbezetting den departamento di surveillance.
Ultimamente polisnan hoben cu ta cabando opleidingschool ta wordo manda den special afdelingen envez di bai bek surveillance dienst y gana mas experencia como polis uniforma.
Esaki ta debilita y sigui debilita surveillance dienst.
Esaki ta un maneho cu tin su effect directo riba e seguridad di e polisnan. Caminda cu e personeel aki ta trahando wardanan dobbel pa por brinda pueblo seguridad cual atrobe ta resulta den ziekmelding nan.Esaki ta resulta den polisnan cu ta cansa mentalmente y fysicamente.
Tambe esaki su consequencia ta cu comunidad no por hanja e debido protekshon y servicio cu nos comunidad merece.
Mas aun e maneho di personal ta motibo di hopi preocupashon, malcontento y ta pone tur e cuerpo no por funkshona manera debe ser.
Un gran scarcedad di material cu tambe ta pone cu e cuerpo no por funkshona y sirbi comunidad manera debe ser.
No tin training nan di upgrading pa e personal por funkshona na un manera responsabel.
Despues di un esfuerso grandi awe mainta pa cu character di urgencia hanja un consulta cu hefe di cuerpo encuanto malcontento grandi den cuerpo. Hefe di cuerpo di un forma hopi arogante a insulta y ofende e lidernan di Sindicato di S.P.A. y su miembronan.
E actitud di hefe di cuerpo ta iresponsabel y intolerable pa Sindicato S.P.A. y su miembronan.
Tambe maneho di e hefe di cuerpo pa cu e diferente puntonan ariba menshona ta un muestra bon cla di mal maneho di hefe di cuerpo. Algo cu ta completamente inaceptabel pa e miembronan di S.P.A. y nan directiva.
Miembronan ta hopi mal contento cu henter e proceso di reorganisashon caminda sindicato S.P.A. ta forma parti di consulta y acuerdo.
Den un reunion extra ordinario cu a tuma lugar diamars ultimo 4 juli 2017 miembronan a expresa bon cla disgust/malcontento pa cu funkshonamento y desishonan di mal maneho di hefe di cuerpo
E ultimo desaroyonan aki a condusi cu miembronan y e sindicato S.P.A.no tin confiansa mas den maneho di hefe di cuerpo.
Na final SPA kier expresa bon cla cu cuerpo y su trahadornan ta di luto cu perdida di nos colega y kier pa tur hende, hefenan di cuerpo policial y minister di justicia tene comprencion pa cu nos posicion. Esaki ta ensera cu SPA y su miembro nan no ta di acuerdo pa duna ningun begeleiding den actividadnan festivo den e dianan prome cu entiero.
Pa sindicato S.P.A. y su miembronan “AWA A PASA HARINJA”


text:
ORANJESTAD, Aruba: Riba diabierna 4 di augustus 2017, partidonan politico lo entrega lista na Conseho Supremo Electoral en preparacion pa eleccion dia 22 di september 2017. Pa Buena marcha acuerdonan a ser yega cu e diferente partidonan y otro stakeholders. A base di esakinan un programa a ser traha pa cada partido durante e proceso aki. Mas cu 80 polis lo ta riba pia (sin conta esnan standby) pa zorg cu tur cos cana na ordo y garantiza e orden publico.
E partidonan y nan representatenan oficial ta lo siguiente:
E rutanan lo ta lo siguiente:
Informacion ricibi ta mustra cu e simpatisantenan di Minister Arthur Douwers lo Sali for di su sede na Avenida Milo Croes direccion Cricket veld. E grupo di Mobilidad di KPA lo tira bista riba esaki mientras nan lo cana na pia via e cayanan patras te yega veld di cricket.
Ruta di partido MEP: via Adriaan Lacle Blvd/ Wilhelminastraat. E ruta pa bay bek lo ta mescos, pues Oranjestraat/Wilhelminastraat/Adriaan Lacle Blvd.
Nan lo no wordo guia pa polis. Horario lo ta entre : 12:30-13:30 ora.
Ruta di partido POR. Lo reuni na Juliana plein y djei bay abou den verboden via Julianastraat, lora bay nort den Maria Christinastraat bay p’ariba te cruzada Irenestraat, lora na man robez bay nort den Irenestraat te na e cruzada di Wilhelminastraat. E ta bira man robes bay p’abou den Wilhelminastraat te stadhuis.. ruta pa bay bek lo ta igual esta via Wilhelminastraat, Irenestraat, Maria Christinastraat, Julianastraat te na Juliana Plein. Nan tampoco lo tin guia di polis. E horario lo ta entre : 13:35-14:00 ora
Ruta di partido AVP: Lo reuni na veld di Cricket, djei sigi den Vondellaan, Wilhelminastraat/Oranjestraat
E ruta pa bay bek lo ta igual, pues: Oranjestraat/Wilhelminastraat/ Vondellaan. Nan tampoco lo no haya begeleiding di KPA. Horario lo ta entre 15:00-15:30 ora.
Lo tin diferente post di polis riba e rutanan:
Post 1: Entrada principal na cruzada Wilhelminastraat/Adriaan Lacle blvd.
Nan tarea klo ta pa tira bista riba e parada nan na pia. Lo no permiti ningun vehiculo den e area di espera sino solamente riba ordo di e “locatiecommandant” na e sitio.
Nan lo regla trafico tambe na e sitio y na e sation di gasoline te ora cu e parada pasa. (8 polis)
Post 2: Colombusstraat/Wilhelminastraat Ruta di Partido MAS
(3 polis )
Tijdstip: 08:40-09:00 segun e situacion guia pa e unidad di mobilidad
Post 3: lo ta na e zijweg di Zuidstraat na haltura di unda e oficina bieu di Dr HO-KANG-YUO tabata.
(2 polis)
Post4: lo ta na Zoutmanstraat/Oranjestraat/Fort Zoutman/zijweg dialnti di Chaos Cafe/ oficina di Gobernador
(5 polis). Nan lo controla e area y dirigi trafico
Cuerpo Policial kier pidi tur hende pa por fabor tene cuenta cu e situacion y e reglanan na e sitio. Tambe nos kier pidi tur hende pa coopera cu tur e unidadnan di Polis pa asina por garantiza e seguridad publico. Mas cu claro tambe nos semper ta keda emfatisa e respet pa opinion, propiedad y derecho di tur hende y of grupo.


text:
ORANJESTAD,Aruba
Registro Civil y Censo ta informa cu en conexion cu e shelter in place Censo lo ta trahando cu menos empleado posibel. Pa es motibo Censo a implementa e siguiente cambio den su medidanan di prevenci0n. Censo solamente lo duna e siguiente servicio esencial:
- registracion di baby (acta di nacimento)
- registración di morto (acta di fayecimento)
Tur otro servicio, producto y/o cita a wordo cancela te proximo aviso.
Riba nos website www.censo.aw of Facebook page: registro civil y censo
pa haya informacion mas detaya.
Nos ta pidi nos mas sincero disculpa pa e inconveniencia.


text:
Kontrol intensivo di polis ku detenshon.
KOMUNIKADO DI PRENSA 506 / 2019
7 desèmber 2019
Kontrol intensivo di polis ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 6 di desèmber 2019, personal di warda di polis di Otrabanda den kombinashon ku
Tim di Mantenshon di Òrdu, e unidat di polis enkargá ku tareanan spesial (UST), personal di
reshèrshi, Duana, MEO i CurMil a tene un akshon di kontrol den e área di Otrabanda.
Durante di e akshon aki, a detené un kantidat di persona ku tabata den posishon limitá di
droga.
Ademas di esei, a detené e siguiente personanan aki tambe:
H.R.M. di 38 aña di edat nase na Kòrsou. Durante di un entrada hudisial na su kas
den Van Dijksteeg, a bin topa un gran kantidat di droga, basta sèn kèsh i atributonan
pa prosesá droga. A konfiská esakinan pa mas investigashon.
C.C.C. di 66 aña di edat nase na Kòrsou. Durante di un entrada hudisial na su kas
den Spaanschesteeg, a bin enkontrá un gran kantidat di droga, sèn kèsh i
atributonan pa prosesá droga. A konfiská esakinan pa mas investigashon.
C.A.G.T. di 47 aña di edat nase na Kòrsou. Ta trata di un sospechoso ku ya tabatin
òrdu di búskeda i aresto di dje, en konekshon ku un kaso di pegamentu di kandela
dia 30 di òktober último den Brionweg.
A presentá tur e 3 sospechosonan aki dilanti di un fiskal ouksiliar, ku a ordená nan
enkarselamentu, pendiente di mas investigashon dor di respektivamente personal di
narkótika i VVC.
Mas leu, e departamento di M.E.O. a sera dos establesimentu di HoReCa den
respektivamente Kura Piedra i Frederickstraat, ku no tabata kumpli ku higiena ni e lei ku ta
regla merkansia.
A detené tambe 20 dama i un hòmber di diferente nashonalidat, ku tabata permanesé ilegal
riba nos isla.
A entrega nan na e departamento di imigrashon ku ta kontinuá ku e proseso di
deportashon.
E kontrolnan aki lo kontinuá.


text:
Biba mas trankil cu un cobertura completo pa bo hogar
Den e mundo cu nos ta bibando awendia, e ta birando mas y mas importante pa percura cu bo cas y auto ta bon sigura cu un cobertura completo. Caribbean Mercantile Bank N.V. y CMB Insurance Division ta ofrece e paketenan di seguro di mas facil y flexibel riba mercado cu sosten di Guardian Group bao e nomber di Bsure.
E seguro di Bsure ta brinda bo coberturanan completo di seguro di cas, pertenencianan, auto, biahe, entiero y mas. Bsure ta laga bo biba un bida hopi mas trankil, brindando bo e oportunidad pa selecta terminonan di pago pa aña of pagonan flexibel pa luna, den comparacion cu hopi otro seguronan cu no ta brinda bo esaki. Ora bo escohe pa sigura bo hogar cu Bsure, bo ta escohe tambe pa haci bo bida mas facil sabiendo cu bo tin un cobertura completo sin ningun tipo di sorpresa inespera cu lo bini despues. Tur cos ta keda regla manera mester ta, na bo agrado, sin kita y sin pone.
Desasternan natural manera horcan, inundacionnan, temblor y otro factornan por causa daño hopi caro na bo propiedad, y fuera di esaki, un seguro di cas ta brinda bo compensacion pa dañonan causa por medio di ladronicia, candela, vandalismo y mas. P’esey un bon seguro ta esencial pa bo hogar cu tanto bo a traha p’e, dus no pens’e dos biaha y kies pa un cobertura completo pa bo hogar cu Bsure.
Manda nos un mensahe via nos facebook messenger y un representante lo atende bo rapidamente. Tambe por revisa nos website pa mas informacion.
Biba mas trankil cu un cobertura completo pa bo hogar


text:
Oumentu di desempleo na Kòrsou.
E porsentahe di desempleo na Kòrsou a subi den un aña ku 1,6%. Asina Centraal Bureau voor de Statistiek (CBS), a publiká. CBS a tene un investigashon di forsa laboral. (Arbeidskrachtenonderzoek - AKO)
Durante lunanan di e investigashon, e porsentahe di desempleo tabata 13.3 %. Na 2015, den e mésun temporada, e porsentahe tabata 11.7%. E investigashon aki (AKO) ta un investigashon aleatorio (steekproefonderzoek) doméstiko, ku CBS ta hasi ku e meta pa midi último desaroyonan riba merkado. Esaki ta enserá desaroyo den e porsentahe di desempleo, e partisipashon den trabou, e kantidat den pueblo ku tin empleo i e kantidat di hendenan ku ta buskando trabou. For di e sondeo, a sali afó ku e kantidat bou di poblashon ku ta buskando trabou a subi ku 1.755 i alkansá un total di 9.953 persona den 2016. Esaki ta 21.4% mas ku den 2015. Na 2015, e kantidat tabata 8.198 persona. E kantidat di hende ku tin trabou a subi ku masomenos 3.300 persona. Esaki ta un oumento di 5.3%, kompará ku aña 2015. E kantidat total di hende ku un trabou na Kòrsou, na sèptèmber/òktober 2016, tabata 65.100 persona. Finalmente e partisipashon den labor for di 15 aña i mas ta 59.0%.


text:
KRALENDIJK – Fundashon Wega di Number Bonaire (FWNB), entrante promé di novèmber 2019 ta bai introdusí prosedura nobo pa kumpra number i paga premio. E kambionan akí ta pa kumpli ku eksigensianan ku Maduro & Curiel’s Bank Bonaire NV, ta imponé pa por sigui hasi negoshi via e banko akí. Ta trata di eksigensianan pa evitá labamentu di plaka i finansiamentu di terorismo.
Fundashon Wega di Number Bonaire (FWNB), e úniko organisashon na Boneiru ku tin pèrmit pa organisá wega di azar legalmente, tin komo meta prinsipal pa duna un kontribushon na komunidat ku e plaka ku esaki generá, pa medio di donashon na organisashonnan riba tereno di deporte, kultura enseñansa i karitativo. Ta trese e loteria riba merkado pa medio di 7 doño dipèrmitku tin 27 punto di benta den diferente bario na Boneiru.
Wega di azar ta trese riesgo grandi kuné pa loke ta trata labamentu di plaka i finansiamentu di terorismo. For di 2012 e islanan BES ta dispone di un lei pa evitá labamentu di plaka i finansiamentu di terorismo, e asina yamá “Wet ter voorkoming van witwassen en financieren van terrorisme BES (Wwft BES). Mirando ku FWNB ta un instansia di wega di azar, e ta kai bou di Wwft BES i e mester kumpli ku obligashonnan mara na e lei aki. Bankonan lokal tambe mester kumpli ku sierto eksigensianan internashonal.
Na komienso di e aña aki e doñonan di pèrmit a risibí un karta di Maduro & Curiel’s Bank Bonaire (MCB) den kua ta anunsiá nan, ku ta bai terminá e relashon bankario ku nan, mirando ku e ríesgo pa labamentu di plaka na e puntonan di benta ta hopi grandi.
Pa por kontinuá ku e relashon bankario ku MCB, banko a eksigí di FWNB tambe pa traha un plan den kua ta indiká kon FWNB ta bai evitá labamentu di plaka na e puntonan di benta. Ta yama esaki un ‘Compliance Program’, un programa di kumplimentu. Si esaki no sosodé FWNB tampoko lo por sigui hasi uso di e servisionan di MCB.
FWNB a laga traha un Compliance Programma.Aki den tin pará kiko FWNB ta bai hasi pa evitá labamentu di plaka na e puntonan di benta. FWNB a base di esaki ta haña su mes obligá di introdusí proseduranan nobo na kua e doñonan di pèrmit,bendedónan i klientenan mester tene nan mes.
Entrante promé di novèmber 2019 na momentu ku un kliente kumpra mas ku 400 dòler na number e bendedóta obligá di pidi e kliente pa identifiká su mes. No ta importá kon e kliente a kumpra number, sea ta riba un òf mas bòn.
No ta permití mas pa splet e suma ku e kliente ke kumpra na un kombinashon di 4, 3 òf 2 sifra riba diferente bòn. Na e puntonan di benta entrante promé di novèmber ta paga premio te ku 1000 dòler. Esaki ta pa evitá ku tin hopi plaka kèsh ta sirkulá na e puntonan di benta. Ta paga premionan ku ta surpasá e montante di 1000 dòler nakantor di FWNB. Ta paga premio pa medio di un chèk òfta depositáe suma riba kuenta di banko di e kliente ganadó. No ta skirbi ‘cheque aan toonder’. Tur kliente ku kobra 1000 dòleròf mas ta haña un prueba kuel a gana number.
FWNB ta konsehá e klientenan ku gana pa laga depositáe plaka di premio riba su kuenta di banko. Asina ta evitá gastunan adishonal ku bankonan ta kobra.
Orario pa kobra premio na FWNB ta djaluna entre 11or di mainta pa 4or di atardi. Di djamars pa djabièrnè 09.30 di mainta pa 4or di Atardi.
FWNB ta pidi tur su klientenan pa tuma bon nota di e kambionan aki. Na tur punto di bentatin foyeto i folder ku ta splika e proseduranan nobo.


text:
ORANJESTAD,Aruba
Den un prome boletin special emiti pa Meteo Aruba, e autoridad meteorologico local ta duna di conoce cu Aruba no ta bou di ningun aviso of menasa di tsunami, relaciona cu e temblor cu a tuma lugar den e laman entre Cuba cu Jamaica.
Dato disponibel riba un temblor cu a sosode 3:10 PM ora local, 28 di Januari 2020:
Departamento meteorologico di Aruba ta ratifica cu no tin menasa di un tsunami pa Aruba
Informacion preliminar di e sismo:
- Magnitud: 7.7
- Ora di origen: 1919 UTC Jan 28 2020
- Coordenada: 19.3 Noord 78.8 West
- Profundidad: 10 KM/6 Miya
- Locacion: Region di Cuba
Pronostico di menasa di tsunami (actualisa)
Olanan di tsunami cu por alcansa entre 0.3 pa 1 meter riba nivel di laman por ta posibel den algun costa di Belize, Cuba, Hoduras, Mexico, Cayman Islands y Jamaica.
Cu e informacion aki ta mustra cu Aruba no ta den ningun tipo di peliger pa haya un tsunami, relaciona cu e temblor cu a origina entre Cuba cu Jamaica.


text:
Kontròl di tráfiko general.
KOMUNIKADO DI PRENSA 248 / 2019
24 yüni 2019
Kontròl di tráfiko general.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 22 di yüni 2019, personal di Warda di Polis Rio Canario ku mas unidat polisial,
konhuntamente ku personal di K.Mar, Ministerio Públiko “Paga bo But”, a tene un kontròl
di tráfiko general. E kontròl aki a tuma lugá entre 19.30 or pa 23.00 or riba Schottegatweg
Noord na altura di warda di polis Rio Canario.
A kontrolá un total di 212 vehíkulo i un total di 57 shofùr a keda verbalisá pa e siguiente
infrakshonnan:
Manehá un vehíkulo sin:
ku e impuesto di vehíkulo ta pagá
faha di seguridat bistí
reibeweis bálido;
seguro bálido;
karchi di kùr bálido;
plachi di number na e vehíkulo dilanti;
Manehá un vehíkulo:
ku glas skur;
Tres shofùr mester a pasa test di alkohòl serka personal di K.Mar i un di nan a keda detené.
Tambe un estranhero ku no tabatin su dokumentunan na òrdu mester mèldu na
Departamentu di Imigrashon.
Ministerio Públiko a topa ku un total di 35 persona ku tabatin but atrasá, di kual 9 persona a
drenta areglo di pago i a kobra un total di Nafl. 1988,-.


text: KRALENDIJK – Sandra Martina Arbeidsinspektie SZW tabata den e programa di Radio Live 99.9 FM awe mainta. El a elaborá riba loke ta e funshon komo un ‘arbeidsinspektie’. Martina a elaborá mas riba e tópiko di asbèst. :”Awor for di yüli 2019 tin un palabrashon pa por atendé kontrolá asbèst. E asuntu di Asbèst ta hopi bia den e parti di material pa dak di kas eternit, sinembargo e por ta den pipa tambe. Hopi bes no ta mir’é. Ta na momentu ku kòrtá òf kibra e material i hasi un tèst den laboratorio, por determiná kua tipo di material e kos ta traha kuné. Asbèst ta hopi peligroso. Spesialmente kasnan for di 2008 i mas promé ku e aña menshoná por ta kontené asbèst. For di 2008 no por importá material ku kontené asbèst. Si un persona ta bai remodela un kas ku ta traha promé ku 2008, e tin ku tuma kontakto i buska un kompania independiente ku ta establesé na Boneiru, i e kompania ta kontinuá loke mester tuma lugá. Si ta algu chikitu por tuma kontakto ku nos di SZW. Tur gastu ta pa e doño di kas, i mester hasi esaki pasobra e ta den lei pa trata e dak di kas ku tin asbèst. Di tur manera un persona ku tin sospecho ku dak di e kas ku e ta biba aden ta kontené asbèst, por tuma kontakto ku SZW pa hasi e proseso nesesario ku e material,”Martina a menshoná. El a sigui bisa ku tin hopi petishon pa atendé ku asbèst na Boneiru pa entre otro kas. E asbèst no ta un problema te na momentu ku laga un persona atendé inkorekto ku esaki. Pa e motibu aki ta hopi importante pa konsulta ku SZW. Por yama number di telefon 7158888 òf pa medio di email adres òf por pasa personal SZW,”Martina a bisa.


text:
Presentashon partisipashon dor di CAOP den koperashon ku CGOA Willemstad, 6 desèmber 2019 – Djaweps dia 5 di desèmber 2019, ’Centrum Arbeidsverhoudingen Overheidspersoneel’ (CAOP) den koperashon ku ’Centraal Georganiseerd Overleg in Ambtenarenzaken’ (CGOA) a hasi un...
Partisipashon di trahadó na Kòrsou Ta un luho òf un nesesidat? Djaweps 5 di desèmber próksimo, CAOP (Hulanda) riba enkargo di CGOA (Kòrsou), lo tene un seshon interaktivo di partisipashon di trahadó. Di parti di CAOP lo tei komo orado señor Marco Sikkel i señor...
‘CGOA algu úniko den Latino Amérika i Karibe?’ Tema sentral durante presentashon funshonamentu CGOA den kuadro di selebrashon 50 aña di NAPB Willemstad, 21 di novèmber 2019 – Den kuadro di e selebrashon di e sinkuenta aniversario di e sindikato...
Representashon sindikal di empleadonan públiko i gobièrnu ta sera akuerdo riba lista di prioridat ku mester ser atendé durante próksimo seis lunanan Willemstad, 30 di òktober 2019 – Durante un enkuentro informal ku a tuma lugá djamars dia 29 di òktober último na Acoya...
Selebrashon Dia Internashonal di Kooperativa ku e tema KOOPERATIVANAN PA UN TRABOU DIGNO Na 1992 Nashonnan Uní a proklamá e promé djasabra di yüli di kada aña komo Dia Internashonal di Kooperativa. Djasabra 6 di yüli 2019 MEO a selebrá e Dia Internashonal di...
“Centrum Arbeidsverhoudingen Overheidspersoneel (CAOP)” ta deliberá ku Sekretariado SER/CGOA tokante di lei pa normalisá e posishon hurídiko di empleadonan públiko e asina yama “normalisering rechtspositie ambtenaren” Willemstad, 21 di mei 2019 – E meta mas importante...


text:
KRALENDIJK – Diferente persona a tuma kontakto ku notisia Live99 awe djaweps mainta pa informá di un barku di turista ku lo ta aserkando Boneiru.
Notisia Live99 mesora a buska kontakto pa haña sa kiko ta pasando. Pa kuminsa Boneiru su portanan ta será i no ta risibí barku krusero.
Di informashon ku nos ta disponé di dje ta indiká ku e barku Caribbean Princess a yega den bahia di Boneiru ku intenshon pa hasi un ‘Life Savings Equipment Test’, un tèst ku tin ku hasi kada 6 luna sigun lei internashonal pa wak si tur kos ta funshoná abordo, pero nan no tabatin pèrmit pa hasi esaki awe den bahia di Kralendijk. Segun Havenmeester Gunther Flannegin: ”Enberdat a hasi un petishon via agensia di e barku pa e tèst den bahia di Kralendijk komo ku nos laman no ta brutu, pero no tabatin orario ni fecha stipulá”. E kapitan di barku a haña òrdu pa drif sigi bai. Despues a duna kapitan di barku e opshon pa hasi e tèst pa nort di Klein Bonaire i esaki ta tumando lugá te ku 4or di atardi. Tambe t’asina ku abordo di e barku ta solamente e ‘crew’ ku ta dirigí e barku ta ariba, pues nan no ta transportando turista.
Boneiru por ta trankil paso no tin niun barku di turista riba ‘schedule’ pa mara na nos wafnan por lo pronto. Asta t’asina ku ta te ku promé di novèmber 2020 kompania nan krusero lo tuma desishon ku nan lo kuminsá nabegá ku turista.
FUENTE: AIMED AYUBI.
FOTO KORTESIA: TIO PEPE
NOTISIA KU BO POR KONFIA.


text:
Resientemente na entiero di mi amigu Ced Ride ku kende mi a kolaborá pa yega na e kanshon, Dòktor mester keda biba semper den nos mente, un mandatario ta anunsiá kreashon di teatro nashonal Ced Ride.
Mi no por ta kontra rekonosementu pa Ced. Pero, kon a yega na e desishon aki? A konsiderá Teatro Jacobo Naar, Lelia Capriles òf Rina Penso? Teatro Laura Quast, Guillermo Rosario òf Harold Martina? Pakiko no? Kiko tabata e kriterionan? Òf tabata simplemente un zèt populista pa ‘score’?
Juist. Manera muchu kos na Kòrsou, aki tampoko tin maneho transparente ku ta karga aprobashon di diferente ‘stakeholder’ relevante. Kon otro por splika ku ningun hende ta papia di nos poblashon indígeno, Caiquetío? Dikon un Hariri den un drumi lanta ta haña un plasa mientras nunka a atendé e petishon pa rekonosementu pa Damanan di Djarason*? Kon por splika ku hopi Gobernador Hulandes tin nòmber di kaya pero ningun Gobernador yu di tera tin esaki? Dikon Hamelberg tin un kaya den Otrobanda konsiderando ku e tabata kontra pa hende pretu vota? Di otro banda, Charles de la Try Ellis, e promé yu’i tera ku a doktorá den lei (aisina mes, promé ku Dòktor da Costa Gomez) i un di e outornan intelektual di Statüt, ta un deskonosí?
Mi ta pro onra nos hendenan. Totalmente. Pero pa rèspèt pa nos pueblo i baluartenan, esaki mester sosodé a base di maneho transparente i bon deliniá. Asina’ki ta garantisá ku tur hende, a base di nan logro -i no beis di un mandatario- tin e oportunidat pa via di un ‘level playing field’ gana nan honor.
Willemstad, Kòrsou


text:
Di dos dia Baseball5
Mas scolnan rond di Aruba a conoce e wega nobo
Baseball5 a sigi awe
Despues cu ayera a start cu e bishita di baseball5 na diferente scolnan Rond di Aruba, awe e recorido a sigi. Mainta trempan a start e bishita na Faith Revival school Caminda cu tur mucha di e scol a sali pafo pa asina sinja mas di e Baseball5.
Despues di eynan a Sigi pa Princes Amalia basis school, pero door di awacero a dicidi di hasi e demostracion paden den gymzaal. Asina a sigi Tambe pa Mon Plaisier basis school, Scol Kudawecha y pa termina na school Basico Washington. Manjan lo ta e ultimo dia di e recorido di baseball 5 Rond di scolnan di Aruba.
Manjan lo bishita Pius X school, St. Franciscus School y pa termina na Bon bini College. Por wak cu e muchanan ta contento cu e depore Nobo aki y sigur lo bai bira algo Nobo pa Aruba.


text:
LOKE NOS TA BAI LOGRA
TRÁFIKO PA BO WÈPSAIT
Facebook i Google ta fuentenan importante di tráfiko pa wèpsait i ta ofresé hèrmènnan poderoso pa dirigí hende na bo wèpsait. Sin embargo optimalisashon adekuá di bo kampaña kombiná ku segmentashon kapas di gruponan di interes mayor ta krusial den kreashon di tráfiko di kalidat. Bo tabata sa por ehèmpel ku un cost per click òf CPC no semper ta e mihó indikador di éksito? Antó bo tabata sa ku si bo skohe un optimalisashon robes, bo ta atraé e públiko robes na bo wèpsait. Konsiderando tur kos: there is more than meets the eye ora ta trata di generá tráfiko di kalidat. No ta mihó pa bo tin asistensha profeshonal den bo skina? Tuma kontakto ku nos awe mes!
Tráfiko relevante
Nos ta dirigí bo gruponan di interes relevante na bo wèpsait.
Kanalnan
Google & Social Media
Optené informashon
Resultadonan bon kla
Visibilidat
Kreamentu di grupo di interes warm
Pakiko tráfiko pa bo wèpsait ta importante?
Tráfiko ta e fuente di bo benta riba ret i ta importante pa yenamentu di bo trèktu di manera ku bo por retarget i aktivá bo grupo di interes mayor pa logra bo ophetivonan. Ora bo generá tráfiko, bo por analisá kon bishitantenan ta reakshoná riba bo wèpsait i kua partinan ta skor mihó serka bishitantenan.
Bo ta buskando un konsehero ku por asistíbu ku maneho di bo kampañanan riba Google? E ora ei bo ta na e lugar korekto!
Strategia pa generá tráfiko
Bo ke dirigí mas hende di kalidat na bo wèpsait? Pensa bon promé ken bo ke alkansá i ku ki meta.Bo ke genera mas benta mesora òf bo ke hasi bo marka mas konosí promé? I kon bo landing page ta? E preguntanan akí ta esensial pa bo éksito!
Kaminda uso di un pixel riba Facebook posiblemente ta esun mas importante. Sin usa un pixel riba Facebook, bo no por target bo ophetivonan optimalmente. Finalmente ta sabí pa loke ta e-commerce pa traha ku konvershonnan mikro, manera por ehèmpel mustrando un blog riba bo landing page òf un lista di produkto ku nan por wak. Tur e asuntunan aki tin influensia riba bo strategia pa generá tráfiko.
LES #1 HOPI TEKSTO NÒ, PASOBRA
Bo ta konta
kuenta visual
Kontenido visual ta hot. Hende no tin tempu mas pa lesa lapi di teksto, pero ke mira mesora di kiko ta trata i ki ganashi nan tin. Imágennan ku ta kaptura atenshon i video di bon kalidat ta hunga un papel importante den esaki.
Kon nos ta bai hasi’é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ábo ke logra ku
social media? Atrabes di un kombersashon di intake òf yenando e formulario online, nos ta haña sa na unda den e proseso bo ta aworaki i kiko bo ambishonnan ta ku
social media.
Stap 1
Intake
Stap 2
Fiha
strategia
Nos ta desaroyá un strategia, basá riba e último trend-nan i ku ta aliñá perfektamente ku bo marka òf organisashon.
Stap 3
Kreashon
di kontenido
Un millennial ta konsumí mas o menos 200 imágen pa dia. P’esei ta importante pa nos resaltá den e multitut. Nos ta editá imágennan eksistente, duna konseho, òf tuma e parti di kreashon kompletu pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas presis serka bo marka òf organisashon.
Stap 4
Live!
LES #2 LUBIDÁ DESKTOP, PASOBRA


text:
Sr Richard Frank sector manager di produccion di Web Aruba Nv a informa den conferencia cu dialuna ultimo un persona a presenta pa bin duna un servicio na parti mecanico riba dje. A resulta cu e persona aki lo ta contagia cu CoronaVirus, e persona aki a traha durante e comienso di siman na Web y tin tur persona cu tabata tin directo contacto, traha, sinta y tur e personanan no a bin trabou y tur ta na cas bou cuarentena.
Conferencia di Prensa tocante Coronavirus
Gerencia di WEB Aruba hunto cu DVG ta duna update tocante coronavirus.
Posted by WEB Aruba N.V. on Saturday, 14 March 2020


text:
Den e eleccion aki mester pensa riba e realidad nobo cu COVID a forsa nos di crea y tin e curashi di dicidi cua partido lo por trece nos na destino cu nos merece.” Cada eleccion ta duna pueblo e oportunidad di scoge e destino cu e merece, dor di vota pa e partido cu lo mester traha den nan bienestar pa e siguiente 4 añanan.
Dia 25 di juni 2021 Aruba lo haya e chens di scoge e gobierno cu lo por carga e responsibildad enorme di pone Aruba bek riba caminda di resiliencia, progreso y stabilidad cu e pandemia di COVID-19 a interumpi.
Ta un hecho cu como pais, Gabinete Wever- Croes a pone nos isla riba e bon rumbo pa sali for di un deficit enorme cu nos tawata aden y crea stabilidad. A baha costo di bida ahustando nos canasta basico, a baha prijs di coriente y a bin cu un presupuesto ideal pa balansa nos finansasnan.
Pero inesperadamente COVID-19 a dal mundo completo y nos mester a confronta e realidad di un caida drastico den entrada for di sector turistico. Esey, y hopi otro factornan, a trece cune e necesidad pa redirigi fondonan financiero interno pa duna sosten social-financiero na nos pueblo y puntra Hulanda pa sosten financiero pa completa nos esfuersonan.
A cambio di reformanan structural na Aruba, e gabinete hulandes a acorda cu Aruba, cu Hulanda lo ofrece respaldo de liquides, es decir ayudo financiero. Y lo inverti den varios area di desaroyo na Aruba.
Fuera di esey, tambe lo duna apoyo continuo di liquides na Aruba pa cubri e escasez cu a surgi como resultado de e crisis di Corona. Cu e meta aki a establece un organismo di reforma y desarrollo yama COHO- Caribisch Hervormings- en Ontwikkelingsorgaan.
COHO lo desaroya e reformanan hunto cu e ministerionan di Aruba y lo consulta cu tur partnernan relevante y necesario. “Como presidente di e partido cu pueblo a duna e mandato na 2017 pa goberna Aruba formando un coalicion, mi ta sintimi obliga di percura pa pueblo scoge a base di informacion corecto, transparente y relevante pa cu futuro di nos pais. Y ta pesey mi kier hunga un rol gandi den percura pa pueblo no vota sin sa kico COHO- nos acuerdo cu Hulanda- kier men y kiko e reto nos dilanti realmente lo ta.”
Tevreden ta indica cu riba 25 di juni venidero, Aruba mester vota pa un gobierno cu no ta bin cu promesanan bashi pero cu ya caba ta cla pa ehecuta un programa cu por wordo realisa teniendo cuenta cu aspectonan den e landspakket.
Un gobierno cu ta cla pa sigui enfoca riba trece Aruba bek riba e caminda di stabilidad y progreso pa tur. “Ta net den un eleccion, partidonan ta bin cu promesanan grandi pa pueblo. Pueblo ta kere nan y despues ta keda desiluciona. Si pueblo no sa kico ta posibel pa nan futuro, nan lo scoge a base di un promesa bashi.”
Mirando nos situacion actual, e pueblo votador merece promesanan concreto y ful transparencia riba kico berdaderamente ta warda nos. E partido cu Aruba mester y merece lo ta un cu lo por sigui maneha e relacion cu Hulanda di tal forma cu COHO hamas y nunca lo asumi e podernan di parlamento, e gobierno y e organonan gubernamental di Aruba.
Fuera di esey, Aruba tin mester y ta merece un gobierno cu por sigui cu e mesun velocidad y eficacia di gabinete Wever-Croes pa baha e efectonan di e pandemia riba nos economia y pone nos hendenan bek na trabao y nos pais bek riba e caminda di stabilidad den tur sentido.
“Mi no por ni kier dicta pa ken pueblo mester vota, pero mi kier pueblo puntra su mes: Partido MEP a demonstra cu nan tin e curashi y e abilidad di saka nos for di e efectonan negativo di COVID. Esaki ta refleha e condicionnan cu nos a bin cu ne ora cu nos a negocia cu Hulanda. Esaki ta e tempo pa cambia rumbo of sigui riba e caminda corecto cu MEP a crea caba?”
Tevreden ta amplia cu den e eleccion aki mester pensa riba e realidad nobo cu COVID a forsa nos di crea. Nos mester tin e curashi di dicidi cua partido lo por trece nos na destino cu nos merece.